Pakistan: 14 Qof Oo Lagu Dilay Jid-gooyo Loo Galay Kolonyo Gaadiid Ah – HCTV\nAhmed Cige 0\tOctober 15, 2020 4:44 pm\nIslamabad, (HCTV) – Dablay aan haybtooda la xaqiijin ayaa 14 qof ku dilay gobolka Balochistan ee koonfur-galbeed Pakistan maanta oo khamiis ah kadib markii jidgoyn loo galay kolonyo gaadiid ah oo marayey jidka way nee magaalada ugu balaadhan dalkaasi ee Karachi.\nGaadiidkan jidgoynta loo galay ayaa u socdaalayey Karachi iyagoo ka yimid magaalo dekedeeda Gwadar markii jid goynta loo galay ayay u dhawaayeen magaalada yare e Ormara, sida ay shegeen saraakiisha amaanku.\nDadka dhintay ayaa waxa ku jira askar ciidamada amaanka ka tirsan kuwaas la socday kolonyada.\nMaydadka dadka la laayey ayaa loo qaaday xarun ciidamada baddu ay leeyihiin oo meesha ku dhawayd.\nHase yeeshee muddo kooban ayaa jidkaasi weyn la xidhay markii uu weerarku dhacay, waxaanay ciidamada amaanku ay bilaabeen raacdaynta cidkii falkaasi gaysatay.\nMa jiro ilaa iyo hadda koox sheegatay masuuliyada weerarka, balse falkan ayaa la mid ah weeraro hore ay uga geysteen halkaasi koox qabiileedka Baloch oo ah koox gooni u goosad doonaysa.\nBishii April ee sanadkii hore ayaa 14 qof lagu dilay markii dablay hubaysani ay weerareen gaadiid marayey isla goobtan maanta uu weerarku ka dhacay, kaas ooh ore ay wararkaasi u sheegteen kooxda the Baloch Raaji Aajoi Sangar (BRAS), oo is-bahaysi la ah gooni u goosadka Baloch.\nSucuudiga: Baas Lagu Iibiyey $ 173.000 Dollar


MAXAY NOLOSHAADA MUHIIM U TAHAY? | Laashin iyo Hal-abuur\nMAXAY NOLOSHAADA MUHIIM U TAHAY?\nIs waydiintaas waa u muhiim qof walba oo Noole ah waxna garan kara, is waydiintaas nafteeda ayey ka dhalataa in aad ka guul gaarto noloshaada, maxaa yeelay qofka waa in uu ogaada muhiimadda ay leedahay noloshiisa, haddii uusan taas qofka garan karina waxba ma dhaamo xoolaha aan dhaqano ee har iyo habeen aan sida kala duwan ugu intifaacno iyo kuwa khatarta ku ah nolosheenaba.\nIs waydiinta uu ku bilowday qoraalkeena waa is waydiin inaga oo dhan muhiim inoo wada ah, maxaa yeelay haddii aanan fahansanayn macnaha ama muhiimadda nolosheena, ma nihin kuwa garan kara Qiimaha ay leedahay Nolosha.\nSidaa darteed qoraalkan waxaan ku qaadaa dhigi doonaa is waydiin badan oo saldhig u ah cinwaanka qoraalkeena ee ah, maxay noloshaaad muhiim u tahay?\nMaxay noloshaada muhiim u tahay? Waxaa tahay Shaqsiyan Hadiyad uu Rabi ku mannaystay waalidkaaga oo maalintii aad timid dunida uu qof walba kugu farxay sidaas si la mid ah maalinta aad ka dhaqaajiso dunida aad noqon doonto mid loo murugooda ka tigitaankiisa uu ka tagay Dunida.\nIntaas oo kaliya ma ahan sifada aan ku sifeeyay ee ah in aad tahay hadiyad una tahay waalkidkaaga, ee waxaa sidoo kale hadiyad u tahay Dunida, maxaa yeelay Alle ayaa ku abuurtay isaga ayaana kuu doortay in aad timaado dunidiisa oo aad ka mid noqoto Addoomadiisa quudan doono Raxmaddiisa, waxaana kugu dhacday karaamada uu Alle Banid aadam ahaan kuugu mannaystay, macnaha intaas oo dhan ka dambeeyana adiga ayaa lagaa doonayaa in aad fahanto, doorashada in aad noqonayso mid ku caasiya khaaliqiisa (Allaah) iyo in aad addeeci doonta waa mid Xor lagaaga dhigay.\nMuhiimadda kale la doonayo in aad ka fahanto qiimaha noloshaada ayaa waxay tahay in laguu abuuray si la mid ah kuwa dunida kula joogo, sidaas si la mid ahna lagu siiyay Sharafta uu qof walba leeyahay, adiga shaqsi ahaana lagaa doonayo in aad garato oo fahanto in qof walba oo Noola ah uu kaa doonayo inta aad doonayso oo wanaag iyo sharafba ah, sida aad jeceshahay in laguula dhaqmana aad ula dhaqanto dadka, waana mid ka mid ah waajibaadka lagaa doonayo in nolol ahaan aad ugu nolaato noloshaada.\nMuhiimadda nolosha marka laga hadlayo waa mid ka badan Dareen saldhigiisu yahay xaaladda aad markaas ku sugantahay, macnaha sidaas aan ula jeedana waxay tahay, in dareenka qofka uu is rog rogis badan yahay, mar walbana qofku uu ku sugan yahay xaalado kala duwan oo markaa noqon kara kuwa farxadeed ama kuwa murugo, sidaa darteed, muhiimadda nolosha aan ka hadlayo waa mid xadkeeda aan lagu salayn karin Karin xaaladaha uu qofku la kulmo maalin walba ama Waqti walba.\nMuhiimadda nolosha ma ahan sida aad naftaada ku cabirto, ama asxaabtaada, iyo qoyskaaga, muhiimadda nolosha waa mid kasoo bilaabatay Alle xagiisa, maxaa yeelay haddii noloshan dunida aysan qiimo badan ama macna badan ugu fadhin Alle dunidaba lama abuureen, balse waxaa is waydiin mudan, ma saxbaa in dunidu aanay qiima lahayn? sax dunida ma ahan mid qiimo leh sida Alle inoo sheegay, hadana muhiimadda aan ka hadlayno ayaa ah muhiimadda noloshaada ama nolosha guud waana mid kasoo bilaabat Alle xagiisa, oo usoo daadagtay xaga Aadanaha haba lagu kala duwanaado qiimaha uu qof walba ka heli karo nolosha.\nMarka aan leeyahay qiimaha uu qof walba ka helo karo nolosha macna ahaan waxaan ula jeeda heerka nolsoha ee qof walba Alle uga qaddaray Nolosha, Alle wax aan muhiim ahayn ma sameeyo, sidaa darteed nolosha muhiimaddeeda waa mid alle xagiisa kasoo bilaabatay ilaa uu inaga inoo soo gudbiyay, isaga oo nagu mannaystay raxmaddiisa iyo Cilmigiisa la doonayo in aan ku kala faydno qiimaha ay nolosha leedahay.\nNolol walba muhiimada loo suubiyay waxaa ka dambeeyo Ujeeddo ay tahay in la gaaro, ujeeddadaas oo noqon karta dhinac walba oo ka mid ah dhinacyada aan maanta nolosha ka wajahno, ma ahan qofka in uu ahaadaa ujeeddo la’aan, qofku waa in uu leeyahay ujeeddo uu noloshiisa ku hago. Sidaas si la mid ah Alle marka uu ku abuurayay ujeeddo ayuu ka lahaa abuurstaada iyo qaabka noloshaada aad u hagayso ama aad u noolaanayso, sidaa darteed isku soo wada duub nolosha oo dhan waa ujeeddo, fahamka ujeeddadaas waa lagu kala duwanaan karaa, balse waxaan su’aal ka taagnayn in nolosha ay tahay ujeeddo.\nAlle wuxuu kugu abuuray Haybad iyo Awood gaar ah oo cid kula wadaagto aysan jirin, taas oo la doonayo in aad dunida la wadaagto, ma tihid oo Alle kaama dhigin qof ku dhex nool kaligiis Jasiirad, waxaa tahay qof u samaysan in uu dadka wax la wadaago, Duni wax la wadaagayo ayaad ku nooshahay waana in aad fahantaa qaabka aad dadka wax ula wadaagi lahayd, adiga oo ku xad gudbin naftaada iyo naftoodaba.\nWaxaa kaloo muhiimadda nolosha ka mid ah in aad garataa in aad tahay qof aan isku filnayn oo aan ka madax banaaneyn Dadka uu ka midka yahay ee dunidan ku nool ee wax la wadaaga kala dhaxeeyo, waa in aadan isku arkin qof dadka ka madax banaaan.\nNolosha qiimaheeda waxay soo muuqataa marka aad tahay qof garan kara macnaha nolosha ee ah in aad dadka wax la wadaagto, si kalgacal ku jirtana aad ula xiriirto, adiga oo u muujiyana qof walba qiimaha uu leeyahay ama agtaada uu ka leeyahay, sidoo kale waxaa muhiim ah in aad muujiso in aad tahay qof dareen naxariiseed u leh qof walba oo Aadana ah, ma ahan in mar walb aad isku hareeraysaa Duni nacayb badan oo Xushmad darro u saaxiib ah, inta badan ee aad xushmad darro iyo nacayb is galisaana, waa inta badan ee ay hoos u dhacdo qiimaha aad Bulshada ku dhex leedahay iyo inta badan aad wayso ama aad ka lunto Waddada muhiimadda nolosha.\nNolosha sideedaba waa hadiyad ka timid alle xagiisa qof la jecelhay ayaana wax loo hadiyeeyaa, sidaa darteed waa in aad ogaataa in uu alle ku jecelyahay mar walba uusan kugu nacayn tuugmada badan iyo xaaladaha xumaanta ah ee mararka qaar aad ku dhex jirtdi. Marka aad intaas garato waxaad noqonaysaa mid mar walba fahansan qiimaha noloshiisa, mar walbana uu qalbigiisa u dabacsan yahay Alle xagiisa, adiga oo noqonaya qof mar walba alle toos ugu xiran, damiciisa faraha badan ee dunidana uu yaraanayo, mahdintaadana ay badanayso, Qalbi dagan oo nabad ahna ku noolaada mar walba.\nNolosha marka aad kala kulanto xunuun daran micnaheeda maahan sida Shil kugu dhacay oo kale, sidaas oo kale ayaad kala kulmi doontaa Macaan iyo wax kale oo ku farax galiyo, nolosha waa mid miisaaman oo labada dhinacba leh, Xanuun iyo Caafimaad, Farxad iyo Murugo, sidaa darteed waxaa lagaa doonayaa in aad noloshaada u hanato si taxaddar ku jiro dadkana aad kula dhaqanto si asluubaysan oo xushmad ku jirto.\nWaxaa kaloo muhiim ah in aad ogaataa in Ficil walba oo aad suubiso xisaabtiisa uu xagaaga yahay, cid kula qaybsanaysana aysan jirin, hadaba waxaa lagaa doonayo in aad noqoto mar walba mid mahadnaqiisu badan yahay, fahamsanna nasiibkiisa Nolosha.\nWQ/ Mohamed Musa Sh noor


Macallinka xulka qaranka Brazil ee Tite oo qarka u saaran inuu iscaliso kaddib markii xiddigaha xulku ay diideen inay ciyaaraan Copa America – Gool FM\nMacallinka xulka qaranka Brazil ee Tite oo qarka u saaran inuu iscaliso kaddib markii xiddigaha xulku ay diideen inay ciyaaraan Copa America\nHaaruun June 5, 2021\n(Rio de Janeiro) 05 Juun 2021. Macallinka xulka qaranka Brazil ee Tite ayaa la soo warinayaa inuu qarka u saaran yahay inuu iscaliso kaddib markii xiddigaha xulka ay diideen inay ciyaaraan tartanka Copa America.\nTartanka Copa America ayaa loo soo wareejiyay dalka Brazil in lagu marti geliyo kaddib markii ay waddamada Argentina iyo Colombia ay siyaabo kala duwan u awoodi waayeen inay tartankan marti geliyaan, waxaana haatan lagu soo warramayaa inaysan xiddigaha xulka qaranka Brazil diyaar u ahayn ciyaarista tartanka qarammada qaaradda Koonfur Ameerika.\nMuran badan ayaa weli ka taagan xulka Brazil, maadaama ciyaartoydu aysan wali ku faraxsanayn go’aanka Marti gelinta Copa America ee 2021-ka loogu soo rarayo dalkooda.\nWaxaa la ogyahay in sababo la xiriira Korona Fayras looga soo wareejiyey marti-gelinta tartanka dalka Argentine, balse ciyaartoyda xulka Brazil ayaa fahamin go’aanka tartankan loogu soo sarayo marti-gelintiisa dalkooda, maadaama xaaladda KOFID 19 ay weli halkaas ka taagan tahay.\nInkastoo ay 2-0 ku garaaceen Ecuador, haddana diiradda waddanku waxa ay ku sii jirtaa haddii ciyaartoydu ay go’aansan doonaan inay ka haraan tartanka oo aysan ciyaarin iyo haddii tababare Tite uu iska casili doono booskiisa Tababarennimo hal toddobaad uun ka hor bilowga tartanka.\nGo’aanka ay qaateen ciyaartoyda ayaa sii adkeeyey xaaladda Tababare Tite iyo xiriirka kubadda cagta Brazil oo martkii horeba aan wanaagsanayn, waxaana laga yaabaa in macallinku uu iscasilo.\nDad badan ayaa rumeysan inuu Tababarahan ka tagi doono shaqadiisa ka hor inta uusan bilaaban tartanka Copa America, laakiin wuxuu sheegay inuu qaadan doono go’aankiisa 8-da June kaddib marka ay kulankooda la ciyaaraan dhiggooda Paraguay.\nRASMI: Ciyaaryahanka ku guuleystay abaal-marinta xiddiga sanadka ee horyaalka Premier League oo la shaaciyey\nRASMI: Pep Guardiola oo ku guuleystay abaal-marinta Tababaraha sanadka ee horyaalka Premier League... (Waa kuwee Macallimiinta uu ku garaacay?)


Madaxwayne Kuxigeenka DDSI Ahna Wasiirka Horumarinta Magaalooyinka, Dhismaha Iyo Warshadaha Oo U Jawaab Celiyay Buux Iyo Riyaale Xaamud. - Cakaara News\nJigjiga(CN) Khamiis.30.Oct.2014, Madaxwayne Kuxigeenka DDSI mudane C/xakiim Cigaal Cumar ayaa u jawaab celiyay Buux iyo Riyaale Xaamud kadib markii uu cidaacada VOA ka hadlay afhayeen sheegay inuu u hadlayay Buux iyo Riyaale Xaamud oo lagu magacaabo Ibraahim Cige.\nMadaxwayne kuxigeenka DDSI ayaa sheegay in Dowlada Deegaanka Soomaalida Itoobiya ay ku aas aasan tahay dastuur iyo nidaam sharciya, wuxuuna sheegay in saddexda madaxwayne kuxigeen ay yihiin qaab dhismeed dowli ah balse aysan ahayn mid qabiil gooni ah loogu talagalay. Taasoo lamida qaab dhismeedyada dowlad deegaanada kale ee Itoobiya.\nMudane C/xakiim Cigaal wuxuu faah faahiyay in qaab dhismeedkan DDSI loo sameeyay in lagula dagaalamo saboolnimada iyo nabadiidka islamarkaana loogu talagalay inuu qaab dhismeedkani deegaanka u horseedo meel horumarineed oo maalgashiga ku haboon.\nMadaxwayne kuxigeenku wuxuu sidoo kale sheegay in gobolada iyo degmooyinka uu kakoobanyahay deegaanku aysan ahayn wax uu gorgortan ku gali karo shaqsi ama koox isagoo sheeganaya gobol ama degmo wax uu shaqsi ku qaadan karo.\nMudane C/xakiim waxaa kale oo uu sheegay in go'aanka dowlada federaalka ah ee arinta tuulooyinka Candhuftu, Cadhayto iyo Gadhamayto uu yahay mid muqadis ah xukuumada deegaankuna ay qaadatay.\nWaxaana hadaladiisii madaxwayne kuxigeenka kamid ahaa "Buux, Riyaale iyo cidda aaminsan fikiradaasi waxaa lagula talin lahaa in ay khibrad iswaydaarsadaan UUBO."\nUgu danbayn wuxuu Mudane C/xakiim talo bixin ku siiyay inuu Buux iskaqaato lacagta xisbiyada doorashada galaya ay bixiyaan, dharmaydhina uu kadhigto taasoo isaga caado u ah, anaguna aan u ogolnahay balse waxaan cadaynaynaa in aysan jirin fikir aahaan cid uu matalo, ayuu ydhi madaxwayne kuxigeenku.


TogaHerer: CODKAAGA KU CIIL BAX (20) CAQLIGAAGA CUSKO.\nWaxa hubaal ah in abuurista Illaahay tahay raxmad iyo miisaan aan cid labayn karin. Waxa jidhkeena, dareenkiisa, dhaqaaq iyo qawlba, xakameeya oo hogaamiya maskaxda. Waxa si miisaan leh leynoogu manaystay xubno midwaliba baahi gaara ah kafaynayso. Xukunoo dhammi waxuu ku soo uruuray madaxa. Haddaba xubnha madaxa ku yaalaa waa kuwee maxay se qabtaan?\nWaa araga oo laba indhood ayaa Alle ina siiyey, xikmaduna waa inaynu arrin walba ka fiirsano oon labada dhinacba ka eegno, waxa weheliya maqalka oo iyana sidoo kale laba dhegood ka hawl galaan. Waa halka laga yidhaahdo hebel dheg keliya ayuu leeyahay, oo isagoo laba Alle siiyey ayuu adeegsadaa mid qudha micnehuna yahay ISAGOON KOLNA DHEGAYSAN DHINACA KALE. Laba labadii waxa soo raacay mid mid. Waa carabka hadalka higaadiya iyo afka hadalku ka soo baxo, waa mid mid. Waayo kolka maskaxdu amarto in labada dhegood iyo labada indhood hawha dhan walba ka eegaan, caqliga oo mid ahina miisaamo, waxa loo baahday inay go’aanku noqdo mid qudha oo carab iyo af keliye ka soo baxo. Waa halka laga yidhaahdo Allow haa iyo maya meel qudha hanaga wada yeedhsiin, oo ah masiib iyo dhaqan xumo kolka carabku caadeesto hadalo isburinaaya. Waxaana lagu bartaa qofkaas mid beenaale ah, meel loo raaco lahayn iyo wax lagu aamino.\nHaddaba maxaa ugu wacan in dadki qaarkii uu laba-carabeeyo oo hadalo is burinaaya iyo ujeedooyin is dabraaya ula yimaadaa? Taas waxa ugu wacan kolka uu Caqligiisa qofku uu baal maro. Mar walba go,aanka caqligu waa mid, waxa se qofku noqdaa mid isagoo garanaaya wanaaga caqliguusu u soo jeediyey, baal mara oo qaata go,aan kaas lid ku ah. Waana halka labaclabacdo ka timaado.Garaadka dadku isma leeka,waxa se hubaal in xataa qofka kas gaabka ihi go’aaankiisu mid yahay oo caqligiisu gaadhay hal go’aan. Kuma margado, mana jiif kacleeyo ee si badheedh ah ayuu qaladkiisa ugu adkeystaa waayo isago qaladkaas ma arko. Laba carabeyntu waxay tahay kolka qofku qalad uu garanaayo oo maankiisu uga digay ku dhaqaaqaayo. Waxuu isku dayaa inuu wax dhoodhoobo, been iyo run dheeha laga qaaday ayuu kolba qar ula kacaa. Su’aasha la weydiiyo jawaabteeda waxuu ka dhigaa su’aal iyo mawduuca oo uu ka baxo.\nTaas waxa xaqiijinaysa in qofku kolka uu xumaha samaynaayo uu ula kaco gabad iyo meel mugdi ah, waayo caqliga ayaa diidan oo tusaaya foolxumada meesha taal. Kolkaasuu qarsoodi iyo mugdi ula TOOSAA. TEEDA KALE KOLKA XUMAHA LAGU QABTO, MA QIRTO…ogow hadduu taas wanaag u arki lahaa wuu qiran lahaa..dafiraadda waxa keenaaya isagoo caqligii xakamayn lahaa diiday, bal se ka dheregsan in waxa uu falayaa yihiin foolxumo iyo qudhin.\nDhacdooyinkii toddobaadkan waxa ay yihiin qaar muujinaaya dabciga aadmiga iyo caqliga kolka la cuskado sida loo hantiyaayo talo suuban. Waxa dhacay arrimahan:\nWaxa la doortay Hoggaankii Guddiga oon is-qabqabasho ahayn ee sidii loo fooladeeyey, iyana isu doortay. Waa bilow wacan, ee hanbalyo iyo bogaadin.\nWaxay diideen la wareega deynta ay u arkeen mid aan lahayn badhitaar sharci.\nWaxa dardaaren wacan u jeediyey xisbiyada mucaarid iyo muxaafid oo si isku mid ah ula hadlay\nWaxa iyana sidoo kale ula taliyey Guddigii Hore, iyana isla halkii wacnayd ayey dhigeen..” Weligiin ogaada la-tashiga xisbiyada, iskana dheereeya farogelinta meel kasta ooy ka timaado…”\nWaxay arrimahan ina tusayaan in kolka caqliga la cuskado, aragtida aadmigu isku dhowdahay, kolka maskaxda la shiilo ee go’aanka caqliga la qaato, in carabku isku mid noqonaayo, kolka se cidi diideyso caqliga, waxa bata laba carabeynta, fikirkana la mideeyo oo waxa bilaabma khilaaf. Wax-sheegna ma socdo kolka qofka wax loo sheegayaa yahay mid garanaaya inuu qaldan yahay balse il iyo dheg iska xidhay, carabkiisuna aanu ka gaban ereyo madax iyo minjo kala lahayn beentuna u tahay wax macaan oo dantiisa gaaban uu ku gaadho..\nDhinaca kale waxa la duray oo dhab ah in la gees maray dhaarintii Guddiga. Waa mid la yaab leh in taas oo kale dhacdo. Maxaa lagu macnayn karaa:\nGarasho la,aan amba ilduuf dhinaca Guddoomiyaha Maxkamadda Sare ah.\nDaandaansi ahaa mucaaridku ha ka hadlo oo deedna isjiidasho ha bilaabanto.\nDhaar-xad looga jeedo in xubnaha qaar lagu dago..oo waa tu ku salaysan jahliga Soomaalidu ka qabto dhinaca dhaarta..waxaynu ognay in la yidhahdo “isku kaadi oo adigoo nijaaas ah dhaarta gal, kuma qabanaysee”.. waa been salkeedu yahay jahli.\nWaxaan qabaa in dhaarrta la dhaariyey inkasta ooy gees martay sharciga,haddana tahay mid kafaynaysa hawsha loo igmaday. Sideedaba Islaamku waxa uu qabaa iyadoon lagu dhaarin in hawsha aad qabataba tahay mid Alle kugala xisaabtami doono, oo xilkaaga lagaa rabo inaad u gudato hagarasho la’aan iyo cadaalad. Dhaar la’aanta mas’uuliintu ma aha mid wax ka dhimaysa xisaabta Alle. Tan lagu dhaariyey ee ah inay Dadka Soomaliland ku maamulaan si cadaalad iyo sinaan ah..oo ah dhaarta Madaxtooyada, waa mid kolka sida ay tahay loo eego ah in seddexda musharax ay cadaalad iyo sinaan kula dhaqmaan, iyo weliba xulashada Guddiyada Gobalada, degmooyinka iyo shaqaalaha ay qoran doonaanba… waa inay cadaalad iyo sinaan ku maamulaan dadka maamulkoodu la macaamil doono oo dhan, shaqaale iyo ganacsataba..\nTan ah haddii Madaxtooyadu ku dhaaratay sidan ma yihiin dar cadaalad iyo sinaan doorashada ku maamulaaya? Mas’uuliyad ahaan Madaxtooyadu kolna waa musharax kolna waa HOGGAANKII DALKA. KOLKA DHAARTA LA MARIYEY WAA HOGGAN LAGA DOONAAYO INAY GO’AANADA AY QAADANAYAAN AHAADAAN MID SINAAN IYO CADAALAD LAGU GAADHAY. Waa inay si siman hantida qaranka, warbaahinta qaranka, iyo wax walba si is leeg oo siman ay ugu fidiyaan seddexda xisbi. Dhaartu waxay ka rabtaa inayna mushahar siinin hawl-wadeenada xisbigooda, inayna xataa isticmaalin gaadiidka qaranka kolka ay ololaha galayaan. Dhaartu waa inay si siman oo cadaalad ah sedeexda xisbi ula dhaqmaan, ficilkooduna waa iyaga iyo Illaahay. Sidoo kale ayey dhaartu u tahay mid Guddiga doorashooyinka u haysata, waana rag garanaaya inaan isku-kaadi iyo dhaar-xad midna dhaartaas ka baajinayn, waa dar og in Alle ay la hortagi doonaan ficilkooda maalin aan qareen iyo hiil tooni jirin.\nXUSKII QARAXII ARGIGIXISADA IYO FAL FOOLXUMO…\nWanaagii iyo quruxdii ayaamahan socotay, waxa dhooqiiyey fal la yaab leh. Waxa ina soo martay xus loo sameeyey qaraxii 29ka October ee argigixisadu ku dishay maati iyo shacbi aan waxba galabsan, iyadoo ku fashilantay hadafkii ahaa dumista iyo baabiinta nabadda dalkeena. Waxa xuskani ku beegmay xili jawi fiican dalku galay oo laga soo doogay dhibtii ka dhalatay dib u dhacii doorashada. Waxa loo balamay in mucaarid iyo muxaafidba la qiimeeyo dharaartaas, oo la tuso cadowga Soomaliland midnimada qaranka. Dharar ka hor ayaa Guddiga doorasghada la dhaariyey seddexda xibi-hogaamiye goob ay joogeen ayaa xuskaas lagu balamay, kaadhna loo qaybiyey… Waagiibaa beryey cidwaliba u dhaqaaqday dhinaca Madaxtooyad. Waxa fajac noqotay in Guddoomiye Siilanyo loo diido inuu u gudbo madashii xusku ka socday.\nWaxa gartiisa qaatay oo xaal-bixin warbaahinta mariyey Taliyihii Taraafikada, Ilkacase. Waxuu noqday nin gartiisa qaatay, nin qiima ha hogaamiyayaasha xisbiyadu leeyihiin gartay,nin qadariyey xuska dharaartaas iyo baahida loo qabay midnimada qaranka. Balaa ka dabo timid. Waaba danbiile iyo caasi xukuumadeed. Waxa gacanta loo gashay warqad cas oo xil wareejin ah kuna sexeexan yahay Duqa Bolisku. Waxa ka sii daran amarka oo leh: xilka ku wareeji Kuxigenka oo ah isla ninkii amarka joojinta Guddoomiye Siilanyo lahaa. Waa gardaro garab og iyo boog la diidan yahay inay bogsooto. Looma dhaqaajin oo dulqaadkii iyo samirkii mucaaridku caadaystay ayey laasimeen, colkii kala na waaye ujeedadii ahayd inay jawiga soo doogay ay dib u celiyaan oo qas iyo qalalaase si uun ku bilaabmo.\nWaxoo dhan waxa ka xun, in caado laga dhigto in muwaadin xil qaran haya warqad yar oon lahayn awood cad lagu eryo. Shaqaalaha dawladdu waa inay yeeshaan maamuus iyo sharci lagu dhaqo, ma aha in danbi la’aan lagu eryo, ma aha in raaligelinta nin la siman lagu eryo, ma aha in loo adeegsado siyaasad iyo arrimo xisbi. Waxa habboon in ragga iyo haweenka sidan oo kale loo eryaa qaadaan dacwad ooyna noqon habac bustihiisa la baxa kol kasta oo nin ka gardarani farta ugu fiiqo dhinaca irridda.\nIYANA WAA MARKHAATI..\nAan idinku dhaafo waa tii caruurta kaadhaka la siiyey laga qayliyee, dhacdadan muujinaysa cidda habkaas adeegsata, waa caruur aan qaan gaadhin oo loo sameeyey xaflad ku-soo biirid xisbi. Akhris wacan maqaalka Jamhuuriya qortay iyo adigoo Caqligaaga Cuskada, fariintiisa ku dhaqma oo Codkaaga ku Ciil Baxa. Waa maankaaga ood keli u yeelato, iyo xubnaha xiska ee Alle ku siiyey ood si habboon u hawl geliso.\nHargeysa (Jam)- Xoghayaha guud ee xisbiga talada haya ee UDUB Jaamac Yaasiin Faarax iyo masuuliyiinta heer gobol ilaa qaran ee xisbigaas, ayaa shalay soo dhaweeyey taageerayaal cusub oo carruur iyo haween wejiga kamaradda ka qarsanaya u badan, una muuqday in la soo khasbay ama ay ujeeddo gaar ah lahaayeen, isla markaana sheegtay inay hore uga tirsanaaayeen xisbiga mucaaridka ah ee KULMIYE oo ku soo biiray UDUB, hase ahaatee aan la cadayn karin.\nSII AKHRI OO GUJI HOOS\nWaa inoo fikir kale oon wadaagno Insha Allah.\nMahad oo dhan Alle ayaa leh.\nPosted by togaherer at 20:38


Abaal marin la siiyo xidigaha dhabta ah ee bulshadeena - Meals on Wheels\nAbaal marin u ah xiddigihii dhabta ahaa ee ka dhex jiray beesheena\nIn kasta oo Justin Timberlake aanu aakhirkii hoos ugu dhigin Meals on Wheels si loogu qaado gaadhsiin gaar ah, haddana weli waxaannu haysannay baashaal badan oo aannu isku dayeynay inay taasi dhacdo. Waxaanan rajeyneynaa inaad adiguna sidaas sameysay!\nWaad ku mahadsan tihiin dhammaantiin aad wadaagteen fiidiyowyadeenna, tweets-ka iyo qoraallada aan soo dhignay ee Facebook-ga si loo helo Mr. Waan ogayn inay ahayd tallaal dheer in Justin la helo si loo sameeyo kamarad ahaan dirawal gaarsiinta, laakiin hadafkeenna guud wuxuu ahaa inaan ka iftiiminno shaqada muhiimka ah ee xiddigaha dhabta ah - tabaruceyaasheena joogtada ah\nToddobaadkii Super Bowl oo keliya, mutadawiciinteennu waxay qiyaastii 19,000 oo cunto ah u gudbiyeen waayeelka iyo dadka naafada ah ee ku nool magaalooyinka Mataanaha ah oo dhan. In kasta oo ciyaarta iyo waxqabadka xilligii nasashada labaduba ay ahaayeen kuwo cajiib ah, haddana dadaalka tabaruceyaasheennu maalin walba u qabtaan runtiina waa maskax-jab. Tabaruceyaasheena runti ma joojin karaan bixinta.\nWaxaanan had iyo jeer adeegsan karnaa caawimaad dheeri ah.\nBixinta Cunnooyinka Lugaha Lugood waxay qaadataa hal saac oo keliya, laakiin dareenka wanaagsan ee aad ka heshid gaarsiinta ayaa sii dheeraanaya. Tabaruceyaashu waxay cunnooyinka ka qaadaan mid ka mid ah in ka badan 30 goobood oo lagu daabulo metro oo la gaarsiiyo lix illaa 10 qof oo jidka ku jira.\nWaa kan qaadin maad ah sida ay u shaqeyso:\nQaar badan oo ka mid ah mutadawiciinteennu waxay go'aansadaan inay keenaan bishiiba mar iyo isku-duwayaasha waddada waxay ku dadaalayaan inay kaa dhigaan isla waddo mar kasta. Tani waxay kaa caawinaysaa inaad barato dadka aad u gudbineyso.\nWaqtigaan la joogo, baahida darawallada ayaa ugu weyn Brooklyn Park / Brooklyn Center, Minneapolis, St. Paul iyo North St. Paul / Maplewood / Oakdale. Baro wax badan oo ku saabsan gaarsiinta cuntada ama is qor si aad halkan u keento.\nHaddii aad inbadan ka shaqeysid daaha gadaashiisa, waxaan sidoo kale u baahanahay mutadawiciin ka shaqeeya Cunnada jikada Fursadaha. Tabaruceyaasha jikada ayaa ka caawiya baakadaha alaabada la keenayo sida miraha darayga ah, duubbada cashada ama buskudka dubka lagu dubay, iyo isu soo uruurinta cuntada maalintaas la keenayo. Waxbadan ka baro tabarucida jikada halkan.\nFursadan iskaa wax u qabso uma baahna gelitaanka gawaarida iyo wareejinta 1.5-illaa 2-saac ayaa la heli karaa 9 subaxnimo-3 galabnimo Isniinta ilaa Jimcaha. Saxiix u wareejinta shaqada Jikada Fursadaha halkan.\nKu biir Cunnada Wheels tabaruceyaasha kooxda Facebook\nHaddii aad tahay mutadawiciin cusub ama aad samaynaysay sannado, waxaan kugu martiqaadeynaa inaad ku soo biirto midkeenna cusub Cunnooyinka Wheels Tabaruceyaasha Kooxda Facebook. Waxaan rajeyneynaa inaan siino dariiq cusub oo mutadawiciinta ay isugu xirmaan midba midka kale, iyo sidoo kale inaan kooxda la wadaagno fursado iskaa wax u qabso iyo baahiyo gaar ah.


Rio Ferdinand oo falanqeeye ka ah shabakada “Sky Sports” ayaa magacaabay kooxda uu ku biirayo xilligan Philippe Coutinho .. %\nRio Ferdinand oo falanqeeye ka ah shabakada “Sky Sports” ayaa magacaabay kooxda uu ku biirayo xilligan Philippe Coutinho ..\nBy Ramzi Yare\t Last updated Mar 25, 2020\nKooxda Barcelona ayaa sugeysa go’aanka Bayern Munich ee ah in heshiiska amaahda ah xiddiga xulka Brazil ee Philippe Coutinho ay ka dhigto mid joogta ah, maadaama ay dooq u heysato inay si toos ah ugu iibsato qiimo dhan 120 milyan euro.\nHaddii ay Bayern Munich go’aansato in Philippe Coutinho uu ku laabto Barcelona, wuxuu xiddiga xulka Brazil doorbidi doonaa inuu ku biiro mid ka mid ah kooxaha horyaalka Premier League sida Manchester United iyo Chelsea, sidoo kale waxaa jira wadahadalo u dhexeeya isaga iyo kooxaha Arsenal iyo Tottenham Hotspur.\nSida laga soo xigtay wargeyska “Sport” ee gobolka Catalonia Rio Ferdinand oo falanqeeye ka ah shabakada “Sky Sports” ee dalka England ayaa wuxuu aaminsan yahay in kooxda ku haboon in Philippe Coutinho uu ku biiro xilligan la joogo ay tahay Tottenham Hotspur, sababa la xiriira ciyaartoyda ay heysato naadiga reer London.\nPhilippe Coutinho wuxuu ahaa ciyaaryahan weyn marka uu joogay Liverpool, laakiin tan iyo markii uu ka tagay ma uusan helin booskiisa.\nBarcelona wuxuu ku dhibtooday inuu la qabsado, Bayern Munich sidoo kale uma fiicneyn isaga.\nWaxaan u maleynayaa inay wax weyn u noqon laheyd Tottenham Hotspur hadii uu ku biiro isaga suuqa xagaaga ee soo aadan, ciyaartoy sida Harry Kane, Son Heung-min iyo Dele Alli, inay quudin doonaan ciyaaryahan sida Coutinho.\nCasemiro iyo Dani Alves oo farriin gaarsiiyey ciyaaryahan reer Brazil ah, kaasoo 2,000 oo qumbe ah maalintii hela!\nPelé ayaa sheegay xiddiga uu arko inuu yahay kan ugu fiican kubadda cagta ee adduunka Messi & Ronaldo


Kenya oo Ka Warbixisay Mushaaraadka ay Qaataan Ciidamada ka Jooga Gudaha Soomaliya\nWixii ka dambeeyay markii Midawga Yurub ay jareen boqolkiiba labaatan lacagta ay siiyaan Ciidamada AMISOM sanadkaan,hawgalka AMISOM waxa ay helaan lacago gaaraysa €20 million bilkasta sida la ogaaday.\nCiidamada dawlada Kenya oo qayb ka ah hawgalka AMISOM ee Somaliya waxa uu mushaarkoodu u dhigmaa $1,028 (Sh103, 828) bishii,laakiin ciidamadu waxa ay qaataan $828 (Sh83,628), $200 oo u dhigantana (Sh20,200) waxa ka goosata dawlada oo canshuur ahaan uga reebata.\nUrurka Midowga Yurub oo dhawaan ku dhawaaqay in uu jaray 20% Dhaqaalihii uu ku taageeri jiray Howlgalka Amisom, Ayaa ururka waxa uu sharaxaad ka bixiyay sababihii uu dhaqaalahaas uu ujaray.\nWakiilka Midowga Yurub ee Somaliya Michele Chevvone ayaa sheegay sababta ciidamada Amisom looga jirtay Dhaqaalahaasi inay tahay in Midowga Yurub uu u weeciyay qarashkaasi meelo kale oo Somaaliya ka mid ah.\nMichele Chevvone ayaa tilmaamay in aan si kale loo fasirin lacagaha laga jaray Amisom balse lacagaas loo weeciyay meelo kale oo soomaliya ah midowga yurub ayaa soomaliya siiya sanad kasta 200 million oo Dollar.


SomaliTalk.com » Socdaalkii Geerida Soomaaliya ilaa Yurub (3) | W/Q. Muxamad Idris Axmad\nSocdaalkii Geerida Soomaaliya ilaa Yurub (3) | W/Q. Muxamad Idris Axmad\nDaabaco | Print | Faafin: SomaliTalk.com: Friday, August 6, 2010 // 4 Jawaabood\nQormadii hore: http://somalitalk.com/tag/idris/\nWaxaan soo gaarney anagoo banaanka nala tubay oo askartii suudaanta meesha nagu qabatay. Anigaa la ii yeeray oo layiri ka tarjum. Dadku waa 76 qof oo Soomaaliya oo hal gaari lagu guray. Askartii ayaan waxaan ku iri: Nimanyohow anaga Soomaali masaakiina oo tahriibeysa, oo adduunkaa Ilaahay calaf ka doon ah ayaanu nahay, dhib idiin ma wadno, waxna ma haysanno. Askarta ninkii u madaxda ahaa: Waan ognahay inaad tahriib tihiin, dhibna idin lama rabo, laakiin qofkiiba $100 ha bixiyo waa idin sii deyneynaa, haddii kale, dib ayaanu Khartuum idiinku celineynaa. Waxaan ku iri: Ikhwaanii dadku muddo ayey hadda safar kusoo jireen, duurka rafanayeen, sahaydiina waa ka dhamaatay, waxba haystaan waa dad masaakiin ah. Wuxuu yiri: Idinkey idiin taallaa.. Qofkiiba $100 ha bixiyo, dumarka ayaanu idiin dhaafeynaa. Sidaan nimankii u gor gortameyney, waxaan isla gaarney, $20 qofkii iney ka qaataan, dumarkana iska dhaafaan. Lacagtii ayaan u ururinay, markaas ayey yiraahdeen: Fuula gaariga.\nALLAHAYOW MAXAA NOO QORAN!\nQofna waxa looxa loogu qoray ma oga. Markaanu is niraahno dhibkii wuu dhamaaday oo waa la soconayaaba waxaa noo bilawday bog cusub oo kii hore ka daran. Dad badan oo tahriibka soo marayaa ma oga waxa la marayo si maalin maalin ah, waxaa looga dulmaraa uun dhib ayaa jira. Sidan xitaa annagu marna uma suuraysan, laakiin maalinba maalinta ka dambaysa wey kasii adagtahay.\n80 KM maalintii oo dhan!\nMaalintii oo dhan waxaan soconey wax aan ka badnayn 80 km. Ka dibna gabbalku markuu noo dumey ayaa la yiri halkan ayaa la baryayaa, caawa, oo baabuurtii Liibyaanka ayaa halkan innoogu imaaneysa. 3 Gaari ayaa la keenayaaoo laydinku kala qaybinayaa. Laakiin subixii waxaa la helay hal gaari oo Landcruiserka (Cabdi Bile) Soomaalidu u taqaan, Annaguna waxaanu nahay 76 qof. Waxaa la yiri, labadii gaari oo kale goor dhow ayey imaanayaan ilaa galabta, gaarigan haddana qaybi hasii raacdo. Koox 27 qof ah oo wada socotey oo isku jicsin ahayd ayaa gaarigaas raacday. Mar dambe ayaan ogaaneynaa iney naga nasiib wanaagsanaayeen. Qofna waxa u qoran ma dhaafi karo.\n16 MAALIN IYO GAARIGA HOOSTIISA!\nGawaaridii kale galabta ama berri ayey imaaneysaa wexey noqotay 16 maalmood inaanu meeshaas fadhino! Maalinba maalin nalooku dhiibo. Meesha aanu joogno, geed kuma yaal. Waa saxaara cidla ah dhul kaa dheer cir kaa dheer! Haddaad dhinac kasta u socoto, qoray qalalan inaad hesho lagama yaabo. Maalin walba qofka waxaa la siiyaa: 4 xabo oo balaxa (timir busura)iyo hal kabbasho oo biya ah, 24 saac qof walbaa intaas ayuu leeyahay. Maalinta oo dhanna wax kale indha saari mayo. Dadku maalma ka dib tabar darro iyo xanuun ayey la daateen. Qaar ayaa suuxsan, qaar ayaa taahaya, qaar ayaa xanuunsan, gaar ahaan dadkii sigaarka cabbi jirey oo dhibaata weyni qabsatay. 16ka maalmood, hal habeen ayey bariis qalalan dadka u kariyeen, hal maalinna qorya raadsada ayey dheheen shaah aan idiin karinee? Saxaaraha ayaa intayadii socon kartey ku yaacday, hal qorina waa lasoo waayey dab lagu shito.\nBANI AADAM BAHAL ISU BEDELEY!\nWaxaa la yaab leh, Bani aadamku marka diinta iyo dareenku ka dhamaado inuu isu bedelayo bahal aan haba yaraatee wax naxdina iyo naxariisa midna lahayn.\nNimanka dareewalada iyo shaqaalohooda iyo ninka safarta tahriibka hoggaaminaya ee Suudaantaa wexey wataan (neef weyn oo lo’a hilibkiis) oo la qallajiyey, oo baabuurka korkiisa u suran. Hadba xoogaa ayey goostaan oo karsadaan, maraqiisana cabbaan, hilibkiisana cunaan. Hal Kabbasho qofna uma taagaan. Dadkii oo meesha daadsan oo indhaha kusoo eegaya oo dhimanaya ayey halkaas kore dabkooda ku shidanayaan, waxna ku karsanayaan. Meel aad u cararto ma taqaan, gabdhihii ayaa yiri waan soconeynaa, markey cabbaar socdeen oo haddeey 100 km socdaan aaney geedna arkayn ayey soo noqdeen! Habeenkii dadka intiisa badan gaariga hoostiisa ayey jiiftaan, maalintiina meesha ayaa lawada harsadaa. Dadka intiisa badan maba dhaqaaqi karaan oo naftii ayaaba kalxamaha u taagan. Qof qof ayaa weli dhaq dhaqaaq ku sii yar yahay.\nSubixii 17aad ee aanu goobtaas fadhiney ayaa la yiri, baabuurtii Liibiya ka imaaneysey waa diyaar, soo fuula meel dhow ayeynu ugu tegeynaa. Waa soo luudnay, gawaarida dadka qaar maba fuuli karaan, waa in la qaado, qaarna naf weyn maba hayaan. Waxaanu nimi 2 buurood oo yar yar dhexdood, halkaas oo aanu ugu nimi 2 gaari oo kuwa soomaalidu u taqaan (cabdi bile) ah. Waa nimankii Liibiyiinta ahaa ee nagala wareegi lahaa Suudaanta.\nWajiya Cabsi leh!Gadasha cusub!\nNimanka Liibiyiinta ee 2da gaari wadaa waa 5 nin. Waa niman dalka Chad iyo Liibiya u dhexeeya, oo mad madow. Waa niman wajigooda laga boqo oo naxariisi aaney ka muuqan. Guul guulka iyo canaanta iyo hadalka ayaad durba ka garaneysaa waxa ka dambeeya. 2da gaari ee cabdi bile, xagga liibiya ayey u jeedaan. Gaarigii looriga ahaa ee Suudaantu wadateyna wuxuu u jeedaa xagga Suudaan. Waxaa u dhexeysa masaafo aan ku qaddari karno 25 ilaa 30 mitir. Gaarigii Suudaanta haddii aan kasoo deganney ee dhulka nala tubay, waxaa nala hadlay ninkii Suudaanta u weynaa, wuxuu yiri: Nimanka Liibiyaanka Lacag cusub ayey rabaan! Waayo kharash cusub ayaa lasoo galay. Waana arrin ay isla ogyihiin kooxahaan wax tahriibiya, mid kastaa markuu kan kale gacanta kuu gelinayo ayuu kaa iibsanayaa!! Maxaa yeelay wax damaana ah ma jiraan, wax lagaaga baqayana ma leh. Haddaad meesha ku dhimato, iyo haddii lagugu hilmaamo, cid iskaa weydiineysa malaha. Xagga ehelkaagi iyo Soomaalidana waxaad tahay nin tahriibka ku dhintay, haddiiba lagu ogaado oo lagu soo sheego. Cid aad u qorantahay, cid la xisaabtameysa nimankaan, cid ka dambaysa oo ay ka baqayaan, midna ma jiro. Waxaa la yiri, 2 kooxood ayaa laydiin qaybinayaa, qayb kastaa gaari ayey fuuleysaa. Qola kastaa $1000 ayey bixineysaa.\nAnagii ayaa is qabanay. Qolo wexey tiri, lacagtii weynu soo bixinay ilaa liibiya, mexey tahay lacagta cusub ee aan bixineynaa. Qolona wexey tiri, war meeshaan waa saxaara cidla ah, wax aynu qaban karnaana ma jiraan, aan lacagta iska bixino. Qoladaasu maba daahin, koox wada socota ooh al qoys u badan ayey ahaayeen, lacagtiina kaash ayey u bixiyeen. Annaga kooxdayada qaarkood lacagba ma haystaan. Anaaba ka mid ahaa oo 20 doolar ayaaba aan lacag markaa ka haystaa.\nSURWAALKA LAABKIISA HOOSE:\nLacagaha meela adag oo hoose oo doqon ma garata ah ayaa la gashadaa. Sidaa surweelka laabkiisa hoose oo lagu tolo, iwm. Ninkii Suudaanta Watey ee (Sammaani) ayaan la gor gortamay, waxaanu is jiid jiidnaba waxaan la gaarey kooxdayada inuu ka qaado $400. Ka dibna markaan u dhiibey wuxuu iisoo celiyey $50 maadaama aan turjumaan u ahaa, oo igu yiri, adigu jidka ku mar.\nXaaladdu markey halkaa mareyso nimankiina aanu kala baxnay qoladii Suudaantu ay kuwii kale nagu wareejiyeen, laakiin aan weli gawaarida la fuulin, Suudaantiina ay weli taagantahay, waxaa qolada Liibiyaanka u yimi gaari kale oo cabdi bile ah, oo dad Eritrea ah wadey oo meel dhow intuu kusoo daadiyey, kuwan u yimi si ay isula jaan helaan. Dhinacooda ayuu gaarigii soo istaajiyey xagga Liibiya isagoo u jeeda, oo matoorku u shidan yahay ayuu kasoo degey, albaabkuna waa u furnaa. Kuwa annaga na qaadi lahaana wexey ku foororeen shag baabuurta mid ka mida ka halaysan oo ay hagaajinayeen. Wuu soo dul istaagey, isagoo leh miyeydaan dhaqsanayn? Suudaantiina xaggaas meel ah ayey weli taagan yihiin, oo iney dhaqaaqaan ayey isu diyaarinayaan, annaguna dhexda ayaan tubannahay.\nJABHADDA CADLI WAl MUSAAWAAT WAATAN MUDH SOO TIRI!\nIyadoo sidaa loo yaallo, waqtiguna galab yahay, casarkii galay, ayaa halkaa waxaa kasoo mudh yidhi gaari cabdi bile ah, oo ay saarantahay koox askar ah oo tobaneeya ah, oo hubaysan, oo Jabhadda Cadli Wal Musaawaat ee Suudaanta Mucaaradka ku ah. Daqiiqado yar kadib wexey kasoo daateen gaarigii iyagoo meesha isku hareereeyey. Qaar wexey markiiba qabteen Gaarigii Suudaanta gacanta ayeyna ku dhigeen. Kuwa kalena dhinaca kuwii liibiyaanka ayey soo aadeen. Ninkii watey gaariga Eritreanka ah, gaarigiisu wuu shidnaaye, markiiba shirka ayuu ku boodey, marshuuna geliyey oo luguhuu wax ka deyey! Waxaa ka daba boodey oo gaariga dushiisa haleelay laba nin oo kale oo kuwii na wadi lahaa ah. Gaari xoogaa cusaybana wuu ahaaye, caguhuu wax ka deyey. Gaarigii Jabhadda oo dhawr nin saarantahay ayaa ka daba tegey xabadana ku ridey. Gaariga Jabhadda Qori weyn ayaa saaran, sida kuwa Soomaalidu ku dagaalantu oo teknikada loo yaqaan.\nWax yar ka dib, qadar 20 daqiiqadood ah, ayaa Gaarigii Jabhadda oo Gaarigii cararay soo qabtay soo noqday . Durawalkii Eritreanta wadey furihii gaariga ayaa laga qaaday, nin Jabhadda ka mid ah ayaa loo dhiibey oo lagu yiri: Gaarigan kexee oo saldhigii geey..Sidaas ayaa Gaarigii cararka damcay lagu qaniimaystey.\nSuudaantii Maxaa ku dhacay?\nJabhadduu wexey markiiba hawsha waraysiga ka bilaabeen kooxdii Suudaanta ahayd, Waxaa lagu yiri: yaa madax ka ah kooxdaan? Ninkii (Sammaani) ahaa ayaa yiri: Waa aniga. Ninkii Jabhadda watey ayaa ku yidhi: Waan ognahay inaad dadkaan masaakiinta ah 16 cisho aad meeshan dhow ku haysey, oo ku rafaadisay. Mid mid ayey u waraysteen, magacyadooda, qabiilooyinkooda, waxaa soo baxay nin ay caddaatay inuu reerka Madaxweynaha Cumar Al Bashiir yahay, kaas dhinac ayaa loola baxay, markiina garaac ayaa lagu bilaabay, waxaa lagu yiri: adigu marti qaad gaara ayaad leedahay! Waxaanu u qaadanay ineyba dhici karto iney ama dilaan ama xirtaan! Kuwii kalena meel ayaa lagu ururshey. Annagu meesha ayaanu tubanahay cidi wax nama yeelin. Maxaa tihiin? Anigaa la hadlay: Soomaali tahriibeysa oo masaakiina ayaanu nahay. Kooxdii Eritreanta ahayd ee meesha uu ku daadshey gaariguna waa la soo qaaday oo dhinacayaga ayaa lasoo tubay.\nGawaarida ku fasaxa:\nWaa taan idiin sheegay inaanu 16 cisho waxba naga deign aan ka ahayn 4 xabo oo busura iyo kabbasha biyaa maalinka oo dhan. Jabhaddii wexey na yiraahdeen: Gawaarida fuula dadyohow oo wax walba oo aad ka cuni kartaan ama ka cabbi kartaan xor ayaad u tihiin ee cuna. Iyaga laftoodu wexey wateen buskud ay xoogaa noo daadiyeen.\nNimankii Muharibiinta ee Cadawga ahaa Ilaah waa nooga aaray:\nGacan ka xoog badan ayaa heshay. Baabuurtii ayaa lagu yaacay, nin biya hela nin, cunta hela, nin gasacad garaacda, nin xabbad kibisa oo qalalan meel ka hela, rag iyo dumar qof walbaa wixii kusoo hagaaga ayuu cunay! Kuwiina iyagoo dullaysan ayey na daawanayaan annagoo baabuurtii faganeyna. Kuwa soodaantaa, 16kii maalmood raashinkii ay iyaga keligood cunayeen ayaanu hadda hortooda, Ilaahay amarkiis, ku cuneynaa. Ilaahow adigaa qaadira!Waxaanse la yaabay dadka Soomaaliyeed qaar ayaa ka dhawrsaday nimanka xoogga lagu haysto woxooda iney boobaan, sidaa darteed dadkii ku yaacay kama ay qayb gelin!\nXoogaa biya ah oo Jabhaddu wadatey ayey na siiyeen, oo markii u horrayseyba dadka naftii ayaa kusoo noqotay. Kooxdan Jabhaddaa waxaa hoggaaminaya nin da’diisa aan is idhi waa dhawr iyo sodon jir. Aadna uma dheera mana gaabna. Waa nin dhuuban, cimaamad shaal yar ah ayaa duub ahaan ugu xiran, gar yar oo dhuuban ayuu leeyahay, surweel dheer iyo shaati aad moodu kuwa paakistaanta oo kale oo sii deysan ayuu gashan yahay. Buug iyo qalin ayuu gacanta ku sitaa. Ragga la socdaa isku wada lebbis maaha. Qaar ayaa dharka askarta lebbisan. Qaarna cimaamad weyn oo cad oo tan suudaanta ayey xidhanyihiin. Qaarna marada sariirta la goglo ayey hoos gunti u xidhan yihiin. Midba wuxuu arkay ayuu sitaa.\nWuxuu amray gaari iyo 2 askari iyo 2 Soomaali ah iney baxaan iyo biya soo dhaamiyaan. Intayadii kalena anagoo baabuurtii faganay oo buskud iyo cuntaba wax dhadhminay ayaa meeshayadii nala tubay. Dhinac waa Soomaalidii. Dhinac kale oo nagu dhowna waa Eritreantii 27 qof oo caruur iyo dumar u badan, sidaa waxaanu klu noqonay mar kale 76. Annaga awal waxaa naga tegey 27 qof. Haddana 27 Eritrean ah ayaa nagu soo biiray marka 49 Soomaali ah iyo 27 Eritrean ah ayaanu nahay.\nAskartii Jabhadda oo Gabdhihii Damac ka galay!!\nWaa markii noogu darrayd intaanu soo soconey. Gaajo aragnay, harraad aragnay, askar iyo xabsi ku sigannay. Hadba baad nala ka qaad. :Laakiin caawa waa imtixaankii ugu horreeyey uguna dhib badnaa oo ah nimankii Jabhadda qaar ka mida oo gabdhahayagii Soomaaliyeed hunguriyaynaya!\nWaqtigu waa fiid..Nimankii biyaha doonay oo ninkii madaxda ahaa ku jiro wey maqanyihiin. Nimankii Tahriibka dhammaantood waxaa lagu kuusay hal meel. Jabhaddii wexey baarteen marka hore qolada Eritreanka ahaa, rag yar ilaa 8 ayaa ku jirey oo gaala u badan. Ka dibna anaga ayey noo yimaadeen. Qof walba xabbad sigaara ayey u taageen, xitaa dumarka. Kuwii cabbi jirey ayaa ka qaatay, intayadii kalena waa diidney. Ka dibna wey na baarteen, waxba noogama tegin wixii ay heli kareen, oo meelaha hoose aan lagu qarin.\nqaybta 4aad ka akhri http://somalitalk.com/tag/idris/\n4 Jawaabood " Socdaalkii Geerida Soomaaliya ilaa Yurub (3) | W/Q. Muxamad Idris Axmad "\nc.raxmaan ismaaciil says:\nMonday, August 16, 2010 at 11:53 am\nALLE hakaa abaal mariyo,sheekhunaa muxamed idris axmed,runtii waa sheeko kucibra qaadasho leh,.allow kuwii kukalifay ummadan soomaaliyeed dhibkan ka abaal mari.soomaalidana unaxariiso,dowladnimadii iyo rajadii dadnimo usoo celi bal si ay uga baaqsadaan dhibkan yaa allah!!!\ndhacdadan waa mid ku cibra qaadasho leh,kii tahriib kutala jiroow haddaba kanoqo,sheekhu runta ayuu farta idiin saaray,anigu kolay wadanka soomaaliya ayaan kunoolahay,ee allow xaalka noo hagaaji.\nwaxaan kasii naxay markaan arkay cinwaanka”Askartii Jabhadda oo Gabdhihii Damac ka galay!!”waa cinwaanka ugu danbeeya,laakiin weli jawaabtii maan helin,markasta sheekhu iyadoo meel macaan maraysa ayuu jarayaa,sheekhow bal maqaalka kale soo dedeji.alle haku xafidee,aduun iyo aakhiro.\nSunday, August 15, 2010 at 3:48 pm\nwaa mahadsantahay walal/sheekh so gudbinta iyo fariinta waxan rajaynayaa in lagu waano qaato haday waano wax tarayso balse somali ban aqaanaa dad baa wali galaya xita haday arkan sheeko ama film laga sameyay waxa ka horeya hadana si galaya taana waxad modaa in qof waliba uu rabo asaga inuu so arko ama soo maro waxa la sheegayo walina aan rumeysan ilaa uu dhibta maro ama ku dhinto. towfiiqda Allaha na waafajiyo. mahadsanid walal\ncabdisalaan maxame d says:\nThursday, August 12, 2010 at 11:50 am\nsc jasaka lah fadilatu sheekh maxamed idiris lakiin shiikh waxan u darsanat maqaaladaadii isugu jiray waanada iyio wacyiga siyaasidgaa fadalana noo soo gali somalitalk alah khayr badan haku siiyo malaa igtuna hakaa xishooto\nInnaa Lillaahi Wa innaa Illayhi Raajicuun!!! Alla maxa anoo laaban hadii Adoonsigii 100 sano ka hor lasoo dhaafay aan ku noqonay mar kale Allaha Soomaaliya Nabad ka dhigo wax Kalo aan sheego garan maayee Somalaay adinkna Tahriibka iska daaya


Soomaaliya oo shirar iyo bandhigyo uga qeybgalaysa Dalka Qadar+Sawirro – Radio Muqdisho\nSoomaaliya oo shirar iyo bandhigyo uga qeybgalaysa Dalka Qadar+Sawirro\nWafdi uu hoggaaminayo Wasiirka Boostada, Isgaarsiinta iyo Teknolojiyada Soomaaliya, Eng; Cabdi Cashuur Xasan, ayaa ka qeyb galaya bandhigga Tiknolojiyadda ee Dalka Qadar iyo Shirka kooxda heerka sare ee Madasha ammaanka Munich (Munich Security Conference).\nShirka iyo bandhiga Isgaarsiinta Qadar oo ay ka soo qeyb galeen madax ka socotay Dalal kala duwan ayaa waxaa daahfurey Amiirka Dowladda Qadar, Tamim bin Hamad Al Thani, Shirkan ayaa muddada uu socdo waxaa looga hadlayaa qodobbo ay ka mid yihiin ammaanka Internetka, horumarinta iyo Isticmaalka Tiknolojiyadda, hal-abuurka Dhallinyarada iyo dooddo kala duwan oo la xiriira isticmaalka adeegyada xukuumad danabeedka (e-government), iyo ganacsiga Ellektarooniga ah (E-commerce).\nWasiirka Boostada, Isgaarsiinta iyo Tiknolojiyadda ayaa sheegay in ka qeygalka shirarka iyo bandhigyada noocan oo kale ah ay muhiim u yihiin wadaagista khibradaha iyo qorshayaasha, gaar ahaan Dalka Qadar oo ka mid ah kuwa ugu horreeya Dalalka Carabta dhinaca baahinta Tiknolojiyadda.\n”Waxaa naga go’an in aan sahmino helitaanka Dalal , Ururro, Shirkado iyo khubaro naga caawiya fulinta siyaasadda iyo Istaraatiijiyadda Qaran ee Tiknolojiyadda ee ay dhowaan Wasaaraddu diyaarisey” ayuu yiri Wasiirka Boostada Soomaaliya, Mudane; Cabdi Cashuur Xasan.\nWafdiga Wasiirka oo uu ka mid yahay Maareeyaha guud ee hay’adda Isgaarsiinta Qaranka Mudane; Cabdi Sheekh Axmed ayaa inta ay joogaan Dalka Qadar waxa uu shir gaar ah la yeelanayaa Wasaaradda Gaadiidka iyo Isgaarsiinta Dalka Qadar, shirkan oo looga hadlayo iskaashiga Labada Dal ee dhinaca Isgaarsiinta iyo Tikonlojiyadda iyo isticmaalka Tiknolojiyadda ee ka hortagga iyo gurmadka musiibooyinka.\nMaxkamadda C.Q.S oo xukun ku ridday eedaysanayaal uu ka mid yahay guddoomiyihii hore ee degmada Maxaas\nXildhibaannada Golaha shacabka ansixiyay labo sharci oo muhiim ah “SAWIRRO”\nXildhibaannada Golaha shacabka ansixiyay labo sharci oo muhiim ah "SAWIRRO"


Uganda Oo Ciidamo Cusub Usoo Dirtay Soomaaliya |\nUganda –War kasoo baxay Taliska Ciidamada difaaca Uganda ee UPDF ayaa lagu xaqiijiyay in 1,800 [Kun iyo sideed boqol] oo askari loo soo diray dalka Soomaaliya, Arbacadii lasoo dhaafay.\nCiidanka cusub ee imaanaya Soomaaliya ayaa howlgalkooda noqon doonaan kahor taga khatarta weerarada Al-Shabaab iyo inay gacan ka geystaan soo celinta nabada iyo xasiloonida dalka oo kasoo kabanaya dagaallo mudo dheer socday.\nGen. David Muhoozi oo ah taliyaha ciidamada Uganda ayaa kula dardaarmay Askarta inay muujiyaan karti dheeraad ah si uu uu guuleysto howlgalka loogu soo diray Soomaaliya, iyagoo hoostaga howlgalka AMISOM.\nTaliyaha ayaa sheegay in howlgalka Soomaaliya uusan ahayn mid fudud, sidaasi darteedna laga doonayo askarta Uganda inay sameeyaan dedaal dheeri ah oo u horseedi kara dalka ay ka howlgalayaan inuu markale cagihiisa dib isagu soo taago.\nUganda ayaa ah dalka ay ciidamada ugu badan ka joogaan Soomaaliya, iyadoo howlgalka AMISOM oo 10 sano jirsaday la doonayo in lasoo afkaro 2020, islamarkaana lagu wareejiyo mas’uuliyadda amniga ciidamada xoogga dalka.


“Hadaan Somali nahay federalism-kii shalay jiray waxba kumaanan lahayn, Addis-Ababa iyo dalka inaan wax ku yeelano daaye, Jigjiga iyo deegaan kena xor u maanan ahayn”. Madaxweynaha dawlada Somalida Itoobiya Mustafe Cagjar | Yool News\n“Hadaan Somali nahay federalism-kii shalay jiray waxba kumaanan lahayn, Addis-Ababa iyo dalka inaan wax ku yeelano daaye, Jigjiga iyo deegaan kena xor u maanan ahayn”. Madaxweynaha dawlada Somalida Itoobiya Mustafe Cagjar\nApril 10, 2020 - Written by Yool News\n“Xisbiga P. P Waa xisbi qaran oo matalaya dhamaan qawmiyadaha ku midoobay magaca Ethiopia, majirto cid gaar u leh, Ama safka hore kujirta, Waa mid loo simanyahay xisbigu Waa mid si dhaba u qeexaya federalism-ka.\nHadaan Somali nahay federalism-kii shalay jiray waxba kumaanan lahayn, Addis-Ababa iyo dalka inaan wax ku yeelano daaye, Jigjiga iyo deegaan kena xor u maanan ahayn.\nMaahan xukuumadu waxay u dulqaadan karto IN Dad afkaar xagjirnimo iyo Ururo Astaan qabaliya kudhisan inay bulshada phobia iyo khal-khal kagaliyaan horumarka. Waana mid talaabo sharci ah laga qaadi doono ciddii lagu helo falkan”.


Madaxweynaha oo Tababar u soo xiray Ciidamo Kumandos ay tababartay Imaaraadka Carabta (Daawo Sawirada) – STAR FM SOMALIA\nMadaxweynaha oo Tababar u soo xiray Ciidamo Kumandos ay tababartay Imaaraadka Carabta (Daawo Sawirada)\nMadaxweynaha Soomaaliya Xasan Sheekh Maxamuud ayaa maanta Dugsiga Tababarka Ciidammada ee magaalada Muqdisho tababar ugu soo xirey dufcaddii 3-aad iyo qeybtii ugu horeysay ee ciidammada sida gaarka ah u tababaran ee Kumandoska ee dugsigan ka qalin jebiya.\nDugsigan ayaa waxaa gacanta ku haya, isla markaana maalgelinaya Dowladda Isutagga Imaaraadka Carabta, waxaana uu qeyb ka yahay mashaariicda kala duwan ee dalkaasi ku taageerayo dib u dhiska Soomaaliya.\nMadaxweynaha oo khudbad ka jeediyay munaasabadda ayaa kula dardaarmey dhalinyarada sida gaarka ah loo tababarey inay ka soo dhalaalaan kaalinta looga fadhiyo ee xasilinta iyo nabad ka aslaaxinta waddanka.\n“Waxaan idinku hambalyeynayaa sida wanaagsan ee aad u dhameysateen tababarkan casriga ah. Amniga waa tiirka aasaaska u ah horumarka iyo dib u dhiska Soomaaliya. Waxaa la idin ka fadhiyaa inaad door lixaad leh ka qaadataan ciribtirka argagixisada Al Shabaab ee ku xiran Al Qaacida.Waxan dhammaanteen si weyn ugu maqsuudney sida quruxda badan ee aad u soo bandhigteen waxyaabihii halkan la idin ku barey. Waxaana ku kalsoonahay inaad waajibaadkiina si weyn uga soo bixi doontaan’’.\nMadaxweynaha ayaa sidoo kale u ammaan u jeediyay dowladda, shacabka iyo Madaxweynaha Imaaraadka Carabta, Sheikh Khalifa bin Zayed Al Nahyan, sida ay mar walba u taageerada hiil iyo hooba ula garab taagan yihiin walaalahooda Soomaaliyeed.\nWaxaa iyaguna halkaasi hadallo ka jeediyay Taliyaha Ciidammada Xoogga Dalka Soomaaliyeed, S/Gaas Maxamed Aadan Axmed iyo Danjiraha Dowladda Isutagga Imaaraadka Carabta u fadhiya Soomaaliya Muxammad Al Uthman.\nMunaasabaddan ayaa waxaa kale oo ka soo qeybgaley Ra’iisul Wasaare Cumar Cabdirashiid, xubno ka tirsan Golaha Wasiirrada Dowladda Federaalka, Madaxweynaha Dowlad Goboleedka Koonfuur Galbeed, Shariif Xasan Sheekh Aadan iyo mas’uuliyiin kale.\nAl-Shabaab oo soo bandhigtay Sawirada Askartii Kenyanka ee lagu dilay weerarkii Ceel-Cadde\nWadooyinka magaalada muqdisho qaar ayaa saakay xiran iyaga oo lagay arkayoo


Samsung sidoo kale waxay ka saari kartaa 3.5mm isku xiraha Galaxy S8 | Wararka IPhone\nSamsung sidoo kale waxay ka saari kartaa dekedda 3.5mm ee Galaxy S8\nDhaqdhaqaaqa si loo baabi'iyo ah 3.5mm dekedda dhegaha IPhone 7 waa mid sii socon doona muranka ilaa waqtiga uu cadeeyo dadka Cupertino inay saxanyihiin, sida horeyba ugu dhacday waxyaabaha kale ee meesha laga saaray sida 3.5 ″ floppy disk-ka kumbuyuutarkooda. Sida muuqata, soosaarayaasha kale, sida Samsung oo dhaleeceeyay talaabadan xitaa ka hor intaanay rasmi ahayn, way raaci doonaan isla markaana Galaxy S8 Sidoo kale waad waayi kartaa dekedda caanka ku noqotay maalmahan.\nTallaabadu waxay la mid noqon doontaa ta Apple, taas oo ah, Samsung waxay baabiin lahayd dekedda dhegaha ee 3.5mm iyo dadka isticmaala ee iibsaday Galaxy S8 halbeeg ayey isticmaali kari waayeen maxaa yeelay dekedda ay ku jiri lahayd terminal-ka la sheegay waxaa iska leh shirkadda Kuuriyada Koonfureed. Sidan oo kale, Samsung waxay noqon laheyd milkiilaha tiknoolajiyad cusub shirkad kasta oo dooneysa inay soo saarto dhagaha dhagaha la jaan qaada waxay ku bixin doontaa liisanka.\nOo haddii Galaxy S8 leeyahay deked u gaar ah, waa maxay?\nIsticmaal ahaan, ma jecli fikradda ah in soosaara kastaa ku daro dekeddeeda. Tani waxay dib noogu celineysaa dhowr sano oo ah waqti uu mobiil walba uu leeyahay sameecado u gaar ah oo aan mid kale isticmaali karin. Shakhsiyan, waxaan u maleynayaa inay fiicnaan laheyd isticmaalka USB-CLaakiin kiisaskii ugu dambeeyay ee qaraxyada Galaxy Note 7 waxay astaan u noqon karaan inay wax ka khaldan yihiin teknolojiyaddaas. Sikastaba xaalku ha ahaadee, oo hadii ay arintu sidan tahay, waxa ugufiican in la cusbooneysiiyo isku xiraha si loo hubiyo shaqadiisa saxda ah iyo in laga dhigo halbeeg aan ku isticmaali karno kumbuyuutar kasta si aan u dhageysano muusikada, iyo waxyaabo kale oo badan.\nWaxa u muuqda inay cad yihiin maalmaha jack tech waa la tiriyay. Xaqiiqdii, muddo aad u dheer ayay ahayd markii qalabka sida kuraasta gitaarka, iwm, lagu xiri karo USB, wax aanan fahmin sanado kahor laakiin aan aad u cadeeyay hada. Weli waa la arki doonaa haddii mustaqbalka aan dhammaanteen adeegsanno halbeeg, Apple iyo Samsung ay ku jiraan, ama soo saare kasta ayaa u maraya wadadiisa, taas oo uga sii xumaan doonta dadka isticmaala.\nWadada buuxda ee maqaalka: Wararka IPhone » Tartanka » Android » Samsung sidoo kale waxay ka saari kartaa dekedda 3.5mm ee Galaxy S8\nYaa, aniga ma aanan fileynin [/ fekerka]. Waxaan halkan u fadhiyaa oo aan sugaa kuwa ka faallooda maalinta ka dambaysa soo bandhigida iPhone 7 😉\nWuxuu u qoraa sida haddii tufaax ay ahaayeen kuwii ugu horreeyay ee sameeya, mana aha sidaas oo kale, noocyada ugu sarreeya ee android ee sannadkan ayaa horay u sameeyay moto z\nMid ka mid ah waxyaabaha taleefankaasi marka hore soo baxo, iyo mid kale oo Apple marka ugu horreysa patent ka soo saarto oo ay ku shaaciso wararka xanta ah, xusuusnow haddii aan idhaahdo waan cusbooneysiin doonaa mobilada waxaanan ka dhigi doonaa mid gebi ahaanba ku dhisan uun xayeysiinta iyada oo aan weli mid kale la samayn Marabtaa hahahahaha tufaaxa waa fikradaha kuwa kale waa dulin hahaha\nlaakiin waxaad noqon doontaa fuud jaahil ah\nKu jawaab Carlos Marquez\nPeter Stern wuxuu ku biirayaa Kooxda Apple Cloud Services\nDib u cusbooneysii cusbooneysii Scanner Pro, Spark iyo Khabiir PDF ah oo ka faa'iideysanaya astaamaha cusub ee iOS 10


Shiinaha Carruurta Baaskiil Baaskiil Baaskiil Baaskiil Leh / 14 inch Baaskiil loogu talagalay carruurta soosaarayaasha iyo alaableyda | Beimudou\nCarruurta Baaskiil Baaskiil leh Baaskiil Baaskiil leh\nUgu horreyntii, iyadoo loo eegayo da'da iyo dhererka canugga inuu iibsado cabbirka saxda ah ee baaskiilka, anigu kugula talin maayo carruurta aadka u yaryar inay raacaan, ma ahan mid amaan ah.Waxaan u maleynayaa inay fiican tahay in la bilaabo raacitaanka ku dhowaad da'da seddex sano. 14-inch wuxuu ku habboon yahay seddex sano jir, iyo 16-inji waa la fuuli karaa markuu jiro afar ama shan jir.\nMidab Jaale, oranji, buluug, casaan ama sida wiilasha loo baahan yahay\nRim 12 ", 14", 16 ", 18", 20 "daawaha birta ama aluminium b\nQaabka Baaskiilka bir iyo rinjiyeyn, naxaas bir qaro weyn ka sameysan oo alxanka / alxanka argon-qaansada / alxanka CO2\nFargeetada Baaskiilka bir iyo rinjiyeyn, co2 alxanka alxanka / fargeeto ganaax\nHandlebar & Jirridda CP, UCP ama ED, argon-arc alxanka Φ22X0.8-1.2mm\nTaayir 12 ″ x1.75, 16 ″ x1.75, 20 × 1.75 ama 1.95 / 2.125 Taayirada hawada ama taayirka EVA\nDa'da 3- 12sano jir\nSidee loo doortaa baaskiilka ugu fiican ee carruurta?\nJinsiga ilmaha, dogobka baaskiil ee wiilku wuu ka sareeyaa kan gabadha, gabadhu waa inay soo iibsataa dogob ka hooseeya, ka ammaan badan, ku habboon kor iyo hoosba.\nBaaskiilada qaar waa fududahay qaarna waa culus yihiin. Caruurta khafiifka ah si fudud oo dhaqso badan ayey u raacaan fudeyd ama culus, laakiin cillad darrada ayaa ah inay u dhacaan markay dhacaan. tartiib tartiib tartiib tartiib tartiib tartiib tartiib tartiib tartiib tartiib tartiib tartiib tartiib tartiib tartiib tartiib ah, iyo xasilloonida qallooca.\nTaayiradu waa qayb muhiim ah oo baaskiil ah. Taayirada wanaagsan waxay leeyihiin dabacsanaan wanaagsan, waxay xirtaan iska caabin waxayna ka samaysan yihiin caag wanaagsan. Taayirada xun way fududahay in la jabiyo waana dhib badan tahay dayactirkooda.\nIntaas waxaa sii dheer, markaad dooraneyso oo aad wax iibsaneyso, waxaad tixgelin kartaa waxoogaa ka weyn, sida canugga dhererkiisu yahay 90cm. Marka loo eego habka kor ku xusan, waxaad dooran kartaa 12 inji ama 14 inji, laakiin guud ahaan waxaan doorannaa 14 inji, si ay carruurtu u isticmaali karaan muddo dheer.\nKama-dambaysta, U dooro baaskiil hadba xaaladda dhabta ah ee ilmahaaga, oo aan aad u weyneyn ama aan aad u yareyn, taam ayaa ah tan ugu fiican.\nHore: tayo sare leh 26 inji baaskiil buur oo loogu talagalay ragga / baaskiilka buuraha OEM\nXiga: Dhammaan iibka carruurta ee raqiiska ah baaskiil 3 illaa 5 sano / 2019 iibinta kulul carruurta baaskiiladaha\nBaaskiil Balance Caruurta\nBaaskiil Isku Laabista Carruurta\nCarbon High steeel fram kids baaskiil / 12 inch ilmaha ...\nBaaskiil Balance Caruurta, Balance Baaskiil, Balance Baaskiil, Baaskiiladaha, Baaskiil Balance Balance, 20 Baaskiil Inch / Baaskiil,


Wararkii ugu dambeeyay Shabaab oo weeraray Afgooye – War La Helaa Talo La Helaa\nWararkii ugu dambeeyay Shabaab oo weeraray Afgooye\nXoogag ka tirsan ururka Al-shabaab ayaa fiidnimadii xalay waxa ay weerar saf balaaran ah ku qaadeen fariisin Ciidanka Dowladda ay ku leeyihiin xaafada Buula-fooliyo oo ka tirsan degmada Afgooye ee Gobolka Shabeellaha Hoose.\nDagaalkan oo qaatay wax ku dhow saacad ayaa labada dhinac waxa ay isku adeegsadeen hubka nuucyadiisa kala duwan, kadib Ciidamada Dowladda oo helay gurmad ayaa u suuragashay in ay iska caabiyaan Shabaabkii weerarka soo qaaday.\nInkastoo ilaa hadda aanan si dhab ah loo ogeyn khasaaraha dhabta ah ee ka dhashay dagaalkan, ayaa hadana wararka soo baxaya waxa ay sheegayaan in laba Askari oo ka tirsan Ciidanka Dowladda lagu dhaawacay dagaalkan.\nSidoo kale Shabaab ayaa weeraray degaanka Tixsiile oo ku yaalla duleedka degmada, waxaana halkaasi ka dhacay weerar saacad qaatay, kadib markii halkaasi uu dagaal kooban ku dhexmaray Shabaabkii weerarka soo qaaday iyo Ciidamada Dowladda ee halkaasi ku sugnaa.\nDadka degaanka oo inala soo xiriiray ayaa inoo sheegay in ay arkeen meydadka dhowr qof oo yaallay goobta uu dagaalka ka dhacay, kuwaasi oo isugu jiray labada dhinac ee dagaalka uu dhexmaray.\nAl-shabaab oo weerarka Tixsiile uga hadlay baraha ay wararkooda ku faafiyaan ayaa waxa ay sheegeen in ay la wareegeen gacan ku heynta degaanka, sidoo kalena ay khasaare dhimasho iyo dhaawac ah gaarsiiyeen Ciidamada Dowladda ee fariisinkaasi ku sugnaa, inkastoo aysan jirin ilo rasmi ah oo xaqiijinaya sida ay wax uga dhaceen halkaasi.\nCabsi xoogan ayaa soo wajahday shacabka ku nool degmada Afgooye gaar ahaan dhalinta, kadib markii 24 saac ee la soo dhaafay degmadaasi lagu dilay Saddex qof oo laba ka mid ah ay ahaayeen dhalinta degmada halka midka kalena uu ahaa Askari.\nDhammaan dilalkaas waxaa masuuliyadooda sheegtay Shabaab, labada dhalinyarada ah ayaa waxa ay ku eedeeyeen in ay ka tirsanaayeen Ciidanka Nabad Sugidda Dowladda Federaalka, taasi oo qasabtay in goobaha lagu caweeyo ay faaruq noqdaan fiidkii hore, maadaama ay kordheen dilalka qorsheysan ee ay geysanayaan kooxaha hubeysan.\nUrurka Al-Shabaab, ayaa u muuqdo kuwo kordhiyay weerarada ka dhanka ah Degmada Afgooye ee Gobolka Shabeellaha Hoose, iyadoo weeraradan ay baqdin ku abuureen dadka degaanka.\nIlaalada Madaxweyne Farmaajo oo laga hor istaagay in ay dhaafaan Gudinlabe


10-kii Tababare ee abid ugu fiicnaa horyaalka Premier League oo lagu dhawaaqay, xilli safka hore ay ka soo muuqdeen Ferguson, Wenger & Mourinho – Gool FM\n(London) 16 Juun 2020. Tababareyaashii ugu wanaagsanaa horyaalka waddanka Ingiriiska ee Premier League ayaa qiimayn lagu sameeyey, waxaana kaalinta koowaad kusoo baxay ruug-caddaagii Manchester United ee Sir Alex Ferguson oo muddo 21 sanadood ah oo uu joogay Old Trafford u qaaday 13 horyaal oo Premier League ah ka hor intii aanu hawlgabka noqonin sanadkii 2013.\nSir Alex ayaa Kooxda Manchester United sidoo kale kula guuleystay afar FA Cup, Saddex League Cup, labo Champions League iyo Koobka Kooxaha Adduunka, isaga ayaana loo doortay macallinkii ugu wanaagsanaa tobadkii tababare ee ugu fiicnaa abid horyaalka Premier League.\nWaxa ay qiimeyntani ka soo bilaabatay sanadkii 1992-kii oo ah marka la bixiyey magaca Premier League, waxaana sameysay Jariirada Mirror, iyadoo uu kaalinta labaad ka soo muuqday macallinkii Arsenal 22-ka sanadood joogay ee Arsene Wenger.\nHoggaamiyaha reer France ayaa muddada uu joogay Arsenal, waxa uu Gunners ka dhigay mid ka mid ah kooxaha ugu wanaagsan, iyadoo dhaqaale uu u abuuray, sidoo kalena u dhisay garoonka Emirates, waxaana uu kooxda la qaaday saddex horyaal oo Premier League iyo toddobo FA Cup.\nMacallinka isku magacaabay Special One ee Jose Mourinho oo Chelsea la qaaday saddex Premier League, saddex League Cup iyo FA Cup ayaa ka soo muuqday kaalinta saddexaad ee qiimeyntan.\nTababaraha Kooxda Manchester City ee reer Spain Pep Guardiola ayaa qiimeyntan booska afaraad ka soo galay, waxaana shanta sare buuxiyey macallinka Kooxda Liverpool ee Jurgen Klopp.\nHaddaba halkaan hoose ka eeg 10-ka tababare ee abid ugu fiicnaa Premier League oo dhammaystiran:-


DAAWO: Shacabka magaalada Garowe oo ka bannaan-baxay Sicir-bararka ka jira Puntland\nThaabit oo aqbalay xilka qaadistii uu ku sameeyay Madaxweyne Farmaajo Riix Halkan\nGAROWE,Puntland- Shacabka magaalada Garowe, ayaa maanta dhigay bannaan-bax ay uga soo horjeedaan sicir-bararka baahsan ee ka jira suuqyada Putland iyo dhibaatada laga dhaxlay lacagaha faalsada ah ee dowladdu ku daabacayso magaalada Bosaso.\nDadweyne u badan kuwa danyarta ah ee ku ganacsada suuqyada caasumadda Puntland, ayaa saaka socod dheer ku maray wadad halbowlaha ah ee dhexmarta magaalada, iyagoo muddo kooban xanibay isu-socodka gaadiidka.\nWaxay dalbanayeen in wax laga qabto arrintan oo ay sheegeen inay khatar galisay noloshooda iyo maaraynta quutul-daruuriga taasoo ciriiri gashay tan iyo markii uu xilka qabtay Madaxweyne Gaas.\nLaamaha kala duwan ee dowladda ayay ku dhaliileen inaysan waxba ka qaban baahida shacabka iyagoo xusay inay marar badan soo gudbiyeen marxaladdan ay ku jiraan.\nGolaha Barlamanka, ayay si gaar ah farta ugu fiiqeey iyagoo ku eedeeyay inaysan gudan waajibaadkii loo igmaday iyo u doodista shacabka, waxayna ku tilmaameen shakhsiyaad eeganaya danahooda iyo mushaharkooda billaha ah, taasoo aysan helin kuwa uga baahida badan sida ciidamada Qalabka sida.\nQaar kamid ah dadweynihii la hadlay warbaahinta, ayaa tilmaamay in $100[Boqolkii dollar] lagu sarrifayo suuqyada Garowe 3,000,000shs [Saddex Malyan oo shilin Soomaali ah].\nBannaan-baxan oo dhowr jeer ka dhacay magaalada Garowe, ayaa yimid xilli fashil uu ku yimid ballanqaad ay sameeyeen maamulka gobolka Nugal iyo wasaaradda maaliyadda Puntland, kuwaasoo horay u go'aamiyay in $1 dollar lagu sarrifo 24,000shs.\nMar aan wax ka weydiinay Guddoomiye ku-xigeenka gobolka Nugal, Qaasim Maxamed Cabdi, wuxuu noo sheegay inaysan awood u lahayn wax ka qabashada arrintan balse u taalo dowladda iyo madaxda ka sarraysa.\nXaaladdan ayaa imaanaysa xilli abaaro baahsan ka jiraan deegaanada Puntland iyo hoos u dhac ku yimid dhaqaalaha taasoo loo aanaynayo lacagaha dowladdu daabacsaday iyo kharashaadka loo istic-maalay safarrad oo aad u badnaa sannadkii tagay 2016.\nBOSASO, Puntland- Taliska qaybta Booliiska gobolka Bari, ayaa maanta soo bandhigay rag la sheegay inay katirsanyihiin ururka Al Shabaab oo xalay lagu qabtay gudaha magaalada Bosaso iyagoo siday qarax lasoo diyaariyay oo la damacsanaa in ilaa saddex goobood lagu weera ...\nSaraakiil katirsan ciidamada Puntland oo shil gaari ku geeriyooday\nDowlada Federaalka Somalia oo daabaceysa lacag cusub\nSaraakiil Cabsho mushahar la'aan ah u gudbiyay Barlamanka Puntland\nCiidamada Puntland oo ka cabanaya mushahar la'aan\nWarbixin: Lacagaha dollarka ah oo gabaabsi ku noqdey suuqyada Puntland kadib hoos dhaqaale\nFarole oo ka digay saamaynta abaarta ka jirta Puntland [Dhagayso]\nShacabka Garowe oo ka cabanaya Sicir-barar [Dhagayso]\nGaas oo sabab u ah muran hareeyey Wasaarada Waxbarashada Puntland 22.01.2018. 02:18\nThaabit oo aqbalay Xilka qaadistii lagu sameeyay 21.01.2018. 21:21\nDuqa cusub Muqdisho oo ka hadlay magacaabistiisa [Dhageyso] 21.01.2018. 17:11\nAqalka Dowladda Hoose ee Muqdisho oo xiran 21.01.2018. 14:44\nGacan-yariyaasha Farmaajo iyo Khayre oo xilal sare loo magacaabay 21.01.2018. 11:48\nSoomaaliya: Qarax Khasaaro geestay oo ka dhacay Muqdisho 21.01.2018. 10:54


VIDEO: Xildhibaano katirsan golaha shacabka Somalia oo iska dhiibey magaalada Hargaysa. – Puntlandtimes Hoyga Wararka Somalia\nVIDEO: Xildhibaano katirsan golaha shacabka Somalia oo iska dhiibey magaalada Hargaysa.\nDecember 21, 2020 Xuseen 10\nPuntlandtimes (Muqdisho)-Xildhibaano katirsan barlamaanka jamhuuriyadda federalka ah ee Soomaaliya ayaa waxa ay iska dhiibeen magaalada Hargaysa ee xarunta maamulka Somaliland oo sheegay inuu ka goostay Soomaaliya inteeda kale.\nXildhibaan Mustafe Qodax oo kamid ahaa xubnaha aqalka sare ee barlamaanka Soomaaliya ee muddo xasaanadeedkoodu dhammaaday ayaa lagu soo dhoweeyey magaalada Hargaysa isagoo sheegay inuu ka tanaasuley mowqifkiisii hore ee Soomaaliweyn.\nMustafe Qodax ayaa waxa uu sheegay inuu ka tanaasuley mowqifkiisii hore ee la xiriirey midnimada Soomaaliya isla markaan uu wixii hadda ka dambeeya ku biiri doono maamulka Somaliland iyo gooni goosiga gobolada Waqooyi ee Soomaaliya.\nWaxa uu sheegay inay jiraan xubno lamid ah oo doonaya inay ka soo laabtaan magaalada Hargaysa isla markaana ay ku laabteen deegaamadooda isagoona xusay in Somaliland ay tahay wadan ka madax banaan Soomaaliya inteeda kale.\nTallaabadaan ayaa ku soo beegmaysa xilli uu dhammaaday waqtigii rasmiga ahaa ee barlamaanka Soomaaliya waxaana hadahayaa dhacda in xubnaha aan kalsoonida ku qabin ku soo laabashada barlamaanka xiga ay sheegaan inay ku laabteen Somaliland.\nGAAL LEEGO GALAY GADDOONKIISA MADHEERA oo kale miyaa ciyaartaan?!!!\nWuxuu ka quustay wax la yiraahdo koonfur, xasilloonidiisa iyo kala qeybsanaanteedisa, Sidaas darteed koonfur waxay noqotay dowlad-goboleedyo oo shan madaxweyne xukumaan. Marka wuxuu doorbiday inuu ku laabto dhulkiisa Republic of Somaliland. su’aashu Goormay koonfurey degi doontaa?\nLamahuraan waa cawska jiilaal. Min walboo daneystaba, mid walboo danmoodaba, mid walboo ka doorbida, danta Qarankee caamka, inuu aado Xamar, xilal uu kasoo hayo, waxa huran wakhtiga oo kolka uu gabaabsado, ma huraan dalkiisii ayuu dabada geliyaan.\nInsha Allaah waxaan rajeynayaa in sharci kale laga soo saari doono. Sharcigaas oo ciqaab ay ku mudan doonaan cidkasta oo Xamar Aadaa. Waa in lasoo xidhaa darkan iska furan ee inta dakhliga masaakiinta Muqdisho ka qatantahay inta la’iska cuurto Hargeysa lagu dhisanayo. Taasi xaq iyo cadaalad toona maaha.\nKama hadlayo kuwa shaqo private ah ama ganacsi u aada, waxaan ka hadlayaa kuwa siyaasiyiin ku sheega ah ee munaafaqa, hagardaamada iyo xiqdiga ah ku xumeeda halkaas la aada. Bal u fiirsada,kan Ina Qodax oo kale inuu shaqeysto ayuu halkaas u tegay, kan Mahdi la yidhaa Hagardaamada uu Somaliland uu Somaliland ku hayo waa tii ugu xumeyd, kan imika Wasaarada Warfaafinta loo dhiibey isaga wixiisu waa xiqdi iyo ku xumee. Yacni Miisaan u oleleeyay oo xilbuu ii dhiibi waayay. Sharci adag waa in laga soo saaraa dadkan oo aanay is odhan waxaad doonto iska soo samee hadhow cafisbaa laguu fidine.\nMogadishu Boy says:\nAhmed Shiine,Marka hore Farmaajo Faasiq reer Mogadishu ma rabaan,kuwaan beesha caalamka sheegta iyo afrikaantaas gafuurka weyn ayaa meesha ku ilaaliya,reer Mogadishu ayaga ayaaba dulman oo gumeysi ku jira, Midda xigta reer Mogadishu wax dhib ah xagooda idikama soo gaarin haddii aad tihiin reer Waqooyi, laakiin reer Waqooyigiina cuqdad iyo xumaan ayaad noo qabtaan,mid bambo aad noo soo dhiibtaan iyo kuwo mafia ah oo aad noo soo dirtaan,laakiin Allah waa xaq soore godka aad noo qodeysaan idinka ayaa ku dhici doona insha Aalah,teeda kale waxaad mar walba leedihiin waa nala xasuuqay, yaa idin xasuuqay? Siyaad Baare iyo dowladiisa,waxaana ka mid ahaa Muuse Biixi Cabdi oo wuxuu ahaa cidaanka cirka,cadaalad haddii ay jirto maxkamadsoo saara oo ha ku soo rafanina Xamar iyo Kunfurta Soomaaliya,haddii aad rabtaan go’a oo ha soo laabanina,magaca Somali xitaa iska gooya oo la baxdaan Jaadland ama jaqafland, afka Soomaaliyana iska bedela Oromo ama amxaar ama Sawaaxili ku hadla, laakiin shartiina yeey na soo gaarin.\nSuldaan salaan Sharafeed iga gudoon.Asxaabta kalana waan salaamay.\nUgu horeyn waan soo dhaweynayaa Ex Xil mustafe Qodax, waxaan leeyahay kusoo dhawoow dalkaagii aad xoogaa aad kayara dhuumatay adoo naftaada u xoogsi tegey muqdisho.\nQoodax waa nin markuu xamar joogey si Adag u dufaaci jirey waxa Somalilandta maanta ahi tahay iyo somaliland tii 1960 xoriyadeeda qaadatay isagoo ku salayn jirey waaqiciga iyo waxa Danta lama huraanku tahay oo ah xaqiiq qofwalba arkayo.\nAhmed shiine waan kugu raacsanahay in qodob adag laga soo saaro siyaasiinta xamar u daaq tegey marka Xoogaga shilmaadka AY BATUULO KKKKKK soo dhamaystaana Somaliland iska soo xaadiriya waayo markay Xamar joogena Cidna umay maqnayn Nacnacdooda iyo Somaliweyn beri hore Fidigtay (bakhtiday) ayay ku bariis cunayeen, waxaase xaq u lahaa lacagtaa dadka reer muqdisho aadna ugu baahnaa.\nCadaaladna maaha waana khalad ilaa iyo iminka aanay reer koonfureed arinkaa fahmin nin iska ordaya cidna aan matalin reer koonfur lacagta kaga gurto, inkastoo lacagtaba gaaladu ku biiliso marka xitaa lagu daro Armaajo Vilada kagu dhex ilaaliyo Suuligana ugaandhiis u furo.\nAnyway soo dhawoow dalkaagii iyo dadkaagii dhinacagana la gal hawsha qaran ee ninwalba dhibaciisa kaga jiro.\nSomaliland waa qaran maaha qabiil gaara leeyahay dadka sidaa aaminsanina Waa munaafaqiin dadka raba inay ka dhex kaluumeystaan laakiin waa lala socdaa filmkooda raqiiska ah.\nArrintani Dhulbahante ayaay astaan u ahayd, sida muuqatana haddeer Iidoor baa orod ku dhaafay! Kkk\nLaga barte laga badi! Kkkk\nCAQLIGAYGA SIDAY ANIGA ILA TAHAY, KOONFURTA AMA SOMALIA WAXAY KU FIICNAAN LAHAYD IYAGA OO ISKA SOO ERYA KUWA SOMALILAND SHEEGTA OO WAXBA UGU FADHIYIN, CULAYS IYO XIDHIIDHI AY ULA YIMAADAAN MOOYEE, ANIGU WAXAAN ODHAN LAHAA WAAR CAQLIGA ALLAH IDINKA QAADYE, XUBNAHA SOMALILAND KU BEDELA ALSHABAAB KA NAFTA IDIINKA SAARTAY, OO GUDDOOMIYE GOLAHA SARE IYO PRIME MINISTER KU XIGEEN IYO DHAWR WASIIR HADDAAD ALASHAAB SIISAAN, QARAX WAA IDINKA DEYN LAHAAYEEN, BALSE HADALKA NACASNIMADA LEH EE MEHDI IYO DUBBE, WALLEE WAA ISKU KIIN SII DIRAYAAN BERRINA WAA CARARAYAAN, XATAA ODAYGA MAALIYADDA EE BOQORKA AH, DEE FOOQIISII HARGEYSA DHAMAA, WAA MUWADDAN ASAL AH OO SHARAF LEH. WAAR KOONFUREEY ISKA SOO ERYA WAXMATARAYAASHA GAFANAHA AH, EE MARKAY XIL KA WAAYAAN HARGEISA IDINKA IDIIN SOO CARARA, HADDII KALE ISKU MEERAYSTA WALLIGIIN. SOMALILAND TOOS ULA HADLA IDINKA OO EEYDA ISKA ERYEY\nAshkhaastani way shaqo tageen,naftoodayna metelayeen we Somaliland ma metelayn,waxase laga qortaa suuqyada Xamar,hadase ka quuste sheekadaas ay ashkhaas Somaliland kasoo jeeda xukuumadooda Ku qurxistaan,iyagoo dad ka quustay Ku dabra is leh,ogaadena natiijo la’aanteeda,filimkii Midnimona quus buu kusoo dhamaaday,lamase waayo calooshii u shaqaystayaal Somaliland kasoo jeeda oo shilinku u muuqdo,waxayse sheekadaasu dhamaan marka si dhab ah loo kala gurto,Somaliland-na ay ka quustaan.\nMidda lacagta Xamar laga qaato ee mushaharka ay u qaataan baarlamaanka Somalia ee labada aqal,xukuumada waxa bixiya caalamka,mana aha lacag canshuurta shacabka Xamar laga qaado,haday xataa tahay nimankani waa sida shaqaale ay shaqo u dirteen,mushahar u dhigma shaqadoodana ay siiyaan,waxase ka weyn dambiga ay dalkooda ka galeen,ayna ahayd in ciqaab u dhiganta la marsiiyo.\nAshkhaastaasu mar hadaanay waaqica Somaliland ka jira waxba ka bedelayn,markay kasoo daalaan,waxa meesha ka jirana soo ogaadaan cafis dalkooda kasoo dalbanayaan,kaasoo quusteen waa ilaah mahadii…\nXeedhada gunteeday soo taabteen,intay maqnaayeena sidii maxaabiis ayay meel Ku jireen.\nAhmed Shiine,Marka hore Farmaajo Faasiq reer Mogadishu ma rabaan,kuwaan beesha caalamka sheegta iyo afrikaantaas gafuurka weyn ayaa meesha ku ilaaliya,reer Mogadishu ayaga ayaaba dulman oo gumeysi ku jira, Midda xigta reer Mogadishu wax dhib ah xagooda idikama soo gaarin haddii aad tihiin reer Waqooyi, laakiin reer Waqooyigiina cuqdad iyo xumaan ayaad noo qabtaan,mid bambo aad noo soo dhiibtaan iyo kuwo mafia ah oo aad noo soo dirtaan,laakiin Allah waa xaq soore godka aad noo qodeysaan idinka ayaa ku dhici doona insha Aalah,teeda kale waxaad mar walba leedihiin waa nala xasuuqay, yaa idin xasuuqay? Siyaad Baare iyo dowladiisa,waxaana ka mid ahaa Muuse Biixi Cabdi oo wuxuu ahaa cidaanka cirka,cadaalad haddii ay jirto maxkamad soo saara oo ha ku soo rafanina Xamar iyo Kunfurta Soomaaliya,haddii aad rabtaan go’a oo ha soo laabanina,magaca Somali xitaa iska bedela oo la baxa Jaadland ama jaqafland, afka Soomaaliyana ku bedela Oromo ama amxaar ama Sawaaxili ku hadla, laakiin shartiina yeey na soo gaarin.\nKkkkkkkk caruur waar waa sirdoonka somaliland mustafe


Dagaallada Beledweyne oo dhaliyay barakac\nDagaallo 24-kii saac ee la soo dhaafay ka soconayay Beledweyne ayaa ku qasbay dadkii degaanaa inay magaaladaasi ka qaxaan.\nWararka ka imanaya magaalada Beledweyne ee gobolka Hiiraan ayaa sheegaya in magaaladaasi ay ka qaxeen badi dadkii ku noolaa kadib dagaallo qaraar oo 24-kii saac ee la soo dhaafay ka dhacayey gudaha iyo agagaarka magaalada.\nWararku waxay sheegayaan in weerar ay shalay qaadeen ciidamada Al-Shabab iyo Xisbul Islaam oo is garabsanaya uu sababay in la isla soo galo gudaha magaalada. Mar kale ayey maanta magaaladu u gacan gashay xoogagga Al-Shabab iyo Xisbul Islaam.\nUgu yaraan shan qof ayaa la sheegay inay ku dhinteen dagaalladan. Mas’uul u hadlay ururka Xisbul Islaamna waxa uu qirtay inay mas’uul ka ahaayeen laba qof oo ka mid ahaa dadka dhintay oo qoorta laga gooyey.\nWarbixinta barakaca Beledweyne qeybta hoose ee qoraalkan ka dhagayso.


Shirkadda Airbus oo naqshadeysay nooc cusub oo diyaarad ah - Worldnews.com\nDiyaaradda ayaa loo nashaqadeeyay si ka duwan muuqaalka diyaaradaha caadiga ee hadda dunida laga isticmaalo, waxayna leedahay baalal dhaadheer oo gadaal u\n"Shirkadda Airbus waxay maalgelineysaa sidii looga faa'ideysan lahaa teknoljiyadda casriga ah ee dunida ku soo kordheysa, si ay hormuud ugu noqoto duulimaadyada mustaqbalka,"\nIlma yar oo si la yaab leh ugu dhex dhashay diyaar hawada ku jirtay\nDiyaarad ay leedahay Qatar Airways oo ka soo duushay Magalaada Doxa kuna sii jeeday Bangkok, ayaa la kulantay arrin nadir oo ay adag tahay in lagu arko duulimaadyada...\nBBC News 2020-02-06\nIngiriiska oo doonaya in Shiinaha uu u dhiso tareen cusub\nDowladaha Shiinaha iyo Ingiriiska ayaa yeeshay wadahadal horudhac ah oo ku aadan in xukuumadda Beijing la siiyo qandaraaska dhismaha khadka tareenka HS2 ee aadka u...\nBBC News 2020-02-17\nSida ku qoran bogga Aqalka Cad ee dalka Mareykanka, diyaaradda khaaska ah ee Madaxweynaha Mareykanka ee loo yaqaano Air Force One waa diyaarad u diyaarsan in ay u safarto...\nShirkadaha duulimaadyada khaaska ah ayaa sheegay inay aad u bateen dadka wax ka weydiinaya diyaaradaha sida gaarka ah loo kireysto tan iyo markii uu dillaacay xanuunka...\nBBC News 2020-02-18\nDiyaarad saddex qeybood u kala go\_'day xilli ay ka soo caga-dhiganaysay Stanbul\nDiyaarad rakaab ayaa ka baxday dhabaha ay diyaaradaha ka haadaan islamarkana u kala go'day saddex qaybood, xilli ay ka soo caga dhigabaysay garoonka diyaaradaha ee magaalada Istanbul ee dalka Turkiga. Saraakiisha dalkaasi ayaa waxay sheegeen in dhacdadaasi uu hal qof ku dhintay islamarkana ay ku dhaawacmeen 139 qof. Diyaaradan laga lahaa shirkadda diyaaradaha ee Pegasus ayaa...\nDiyaarad rakaab \_'ah oo gantaal lagu riday iyadoo loo maleynayo inay Israa\_'iil leedahay\_'\nDiyaarad rakaab ah oo ku duuleysay dalka Suuriya ayaa lagu khasbay inay khadka baddalato ka dib markii uu aad u sigay gantaal lidka diyaaradaha ah oo ay ku rideen ciidanka difaaca hawada ee dalkaas, sida ay shaacisay wasaaradda gaashaandhigga ee Ruushka. Warbaahinta ruushka oo soo xiganeysay saraakiil dhinaca difaaca ah ayaa sheegay in diyaaraddaas ay damacsaneyd inay ka caga...\nDuufaanta Ciara oo u fududaysay diyaarad inay samayso rikoor duullimaad\nKhubarada duullimaaddada ayaa hadal haya, duulimmaadkii British Airways, oo ahaa safarkii hawada ee ugu dhakhasaha badnaa ee laga tago New York, iyadoo lagu wajahan yahay London, iyadoo lagu safrayo diyaarada guuxooda ka gaabiya. Diyaaradda Boeing ee nooceedu yahay 747-436, ayaa ku gaadhay xawaare 825 mph (1,327 km/h) maadddaama ay qayb ka ahayd riixidda duufaanta Ciara. Afar...\nSoomaaliya oo ku dhawaaqday xaalad degdeg ah ayax awgii\nDowladda Soomaaliya ayaa ku dhawaaqday xaalad degdeg ah oo ku aaddan ayaxa, xilli cayayaankaasi uu si ba'an u saameeyay deegaanno ka tirsan Bariga Afrika. Wasiirka beeraha iyo waraabka Soomaaliya, Siciid Xuseen Ciid, ayaa BBC-da u sheegay in ayaxa oo ku degay deegaanno badan oo dalka ah uu khatar ku yahay wax soo saarka beeraha ee wadanka. Waxaa jira walaac ku aaddan in...\nIlaalo ra\_'iisul wasaare oo loo eryay in uu hub kaga tegay suuli diyaaradeed\nLONDON, UK – Booliska UK ayaa xaqiijiyey in sarkaal laga xayuubiyey howlihii loo idmaday isla markaana baaris lagu sameynayo kadib markii ay soo baxdey in uu qorigiisa kala tegay suuli diyaaradeed. Sarkaalka ayaa lagu waramayaa in uu xiligaas waardiye u ahaa ra'iisul wasaarihii hore ee Ingiriiska, David Cameron. Bastooladaas oo la tilmaamay in ay ku jireen 24 xabadood ayaa...\nJeneral Haftar oo joojiyey duulimaadyadii Qaramada Midoobay\nCiidamada daacadda u ah Khalifa Haftar ayaa joojiyay duulimaadyada diyaaradaha sida shaqaalaha Qaramada Midoobe ee ku socda iyo kuwa ka baxaya dalka Libya, taasi oo dhaawacaysa dadaallada bani’aadanimo iyo kuwa dhexdhexaadineed ee socday, sida uu sheegay xafiiska howlgalka Qaramada Midoobe ee dalka Libya. Bayaanka ka soo baxay xafiiska Qaramada Midoobe ayaa lagu sheegay in...


www.xamarcade.com » Madaxda Dowladda Federaalka oo ka qeyb galaya Heshiis Madaxtooyada ku dhexmari doona Galmudug iyo Ahlusunna\nMadaxda Dowladda Federaalka oo ka qeyb galaya Heshiis Madaxtooyada ku dhexmari doona Galmudug iyo Ahlusunna\nWararka ay heshay Idaacadda Kulmiye ayaa sheegaya in Galabta Madaxtooyada Soomaaliya ay ka dhici doonto Munaasabad lagu dhameystirayo Heshiiskii Maalmo ka hor Magaalada Jabuuti ay ku gaareen Maamulada Galmudug iyo Ahlusunna Waljamaaca.\nMadaxweynaha Galmudug,Kuxigeenkiisa,Guddoomiyaha Baarlamaanka Galmudug iyo Xubno isugu jira Wasiirro iyon Xildhibaanno Galmudug ah ayaa la sheegay in ay ka qeyb galayaan Xafladda lagu dhameystirayo Heshiiskii hor-dhaca ahaa ee Dalka Jabuuti ay ku gaareen Ahlusunna iyo Galmudug.\nDhanka Ahlusunna ayaa la sheegay in Munaasabaddaas ay uga qeyb geli doonaan Madaxweynaha Maamulka Ahlusunna iyo Hogaamiyaha Guud ee Maamulkaasi Macalin Maxamuud Sheekh Xasan.\nWararka ayaa intaas ku daraya in Xafladda ka dhici doonta Galabta Madaxtooyada Soomaaliya ay Goobjoog ka noqon doonaan Madaxweynaha Soomaaliya,Guddoomiyaha Golaha Shacabka iyo Ra’iisul Wasaaraha Xukumadda.\nMas’uuliyiin ka tirsan Maamulka Galmudug ayaa sheegay in Xafladda lagu qabanayo Madaxtooyada Soomaaliya ay tahay mid lagu dhameystirayo Heshiiskii hor-dhaca ahaa ee Galmudug iyo Ahlusunna ay ku soo kala Saxiixdeen Wadanka Jabuuti.\nMadaxweynaha Galmudug Axmed Ducaale Geelle Xaaf oo hadal kooban ka jeediyay Heshiiskii ka dhacay Dalka Jabuuti ayaa sheegay in Heshiiska inta dhiman ay ku dhameystiran doonaan Caasimadda Maamulka Galmudug oo ah Dhuusamareeb,balse hadda ay Maamusho Ahlusunna.\nGalmudug iyo Ahlusunna oo Muddo badan uu Khilaaf u dhexeeyay ayaa hadda waxaa Labada Maamul ay ku heshiiyeen in ay sameystaan Maamul ay ku Mideysan yihiin si Meesha looga saaro kala Qob-qobnaanta jirta.


Madaxweyne Deni, Saddex Waddo Midkee Dooranayaa: Doorashadii Federaalka Kadib? - Horseed Media\nMadaxweyne Deni, Saddex Waddo Midkee Dooranayaa: Doorashadii Federaalka Kadib?\n8 Janaayo 2019, Madaxweynaha Puntland oo xilka Puntland loo dhaarinaayo\nWaxaa si rasmi ah u soo dhamaadey laba sano oo orod loogu jirey qofkii beddeli lahaa Madaxweyne Farmaajo, isbeddalkaas waxaa ku baxay wakhti iyo dhaqaale aad u badan, waxaa uu khatar geliyey xaaladda dalka oo dhan. Doorashada waxaa isku herdiyey macaahid iyo aragtiyo kala duwan oo ay ugu weynaayeen.\nMachadka Nabad & Nolol oo uu hoggaaminaayey Madaxweynihii xilka ka degey ee looga adkaadey doorashada Maxamed Cabdullaahi Farmaajo\nMachadka Midowga Musharixiinta oo ay hoggaaminayeen laba Madaxweyne ee hore inkasta oo ay istraatiijiyadda ay ku kala duwanaayeen\nMachadka saddexaad waxaa hoggaaminaayey Madaxweynaha Puntland oo taageero ka haystey mid kamid ah Dowlad goboleedyada.\nGuushu waxay raacdey Midowgii Musharixiinta, waxaana ay soo saareen Madaxweynihii 8-aad ee sanadkii 2017 ku guul daraystey dib-u-doorashadiisa waa Xassan Sheekh Maxamuud oo hadda helay fursad labaad oo uu dalka ku hoggaamin karo kuna noqdey Madaxweynihii 10aad.\nGuusha ugu weyn ee ay Puntland sheeganayso ayaa ah in meesha laga saarey nidaamkii Farmaajo, inkasta oo Madaxweynaha Puntland Siciid Cabdullaahi Deni uu dedaal badan ku bixiyey sidii uu guul ku gaari lahaa, laakiin nasiib darro calafkiisu muu noqon in uu noqdo Madaxweynaha Soomaaliya, waxaa la qiyaasayaa in Maamulka Puntland uga baxdey doorashadan dhaqaale gaaraya $25 Milyan oo dollar, taas oo ka soo bilaamata soo xulitaankii 11 Senator sanadkii 2021, dhaqaalaha ugu badan ayaa ku baxay soo saarista Xildhibaano badan, ololaha doorashada, iyo habeenkii doorashada oo ay baxdey lacagtii ugu badneyd.\nDoorashadii Madaxweyne Deni shaqada badan geliyey, dhaqaalaha badana ku baxay waa dhamaatey, haddaba muxuu yahay tallaabada uu qaadi doono Madaxweyne Deni?, sidee Puntland u hoggaamin doonaa muddada 18-ka bilood ah ee u harsan?.\nMadaxweyne Deni guuldaradii doorashada kadib dib uguma laaban Puntland, waxaana uu safar ku aadey dalka Kenya, waxay wararku sheegayaan in uu safar ku tegi doono Imaraadka carabta halka warar kale sheegayaan in uu safar ku tegi doono dalka Jarmalka, waxaa si weyn loo filaayey in Madaxweynaha Puntland dib ugu laabanayo fariisinkiisi iyo maamulkii loo dhaariyey ee uu shaqada kale ka doontey, kadib guuldaradiisa iyada oo xaalad adag ay Puntland ka jirto, sida:\nWaxaa khilaafkoodu weli taagan yahay Madaxweynaha iyo ku-xigeenkiisi, kuwaas oo aan muddo wada hadal khilaafkooduna banaanka u soo baxay, kaas oo curyaamiyey maamulkii iyo haykalkii dowladnimo.\nWaxaa kala qaybsan xukuumadda, waxaana jira wasiiro shaqada uu ka cayriyey Axmed Karaash iyo kuwo uu magacaabey oo aan dhaqan gelin, waxaana curyaamey hawlihii xukuumadda oo doorashadu saameysey.\nWaxaa Puntland ka jirta Abaar aad u daran, waxaana inta badan Puntland aysan weli helin roobkii guga.\nXaaladda nololeed ee dadka ayaa ah mid daran oo qiimaha nolosha daruuriga ah cirka isku shareereyso, marka la eego xaaladda caalamku maanta maraayo.\nIsbeddelka Soomaaliya oo u baahan in Puntland ay talo mideysan ku leedahay si loola jaanqaado Dowaldda Federaalka ee cusub\niyo ugu danbeyn siyaasadda Puntland ee doorashada 2024 oo albaabka garaacaysa.\nHaddaba Madaxweyne Siciid Deni saddex waddo midee ayuu qaadi doonaa, guul-daradii doorashada kadib iyo dib ugu noqoshadiisa Puntland.\nIn uu heshiis la gaaro Madaxweyne ku-xigeenkiisa, soo dhiso xukuumad tayo leh oo xaaladda adag dalka ka saari karta,\nin uu dhayo boogihii iyo saameyntii doorashadii federaalku ku yeelatey Puntland\nin uu si dhab ah u fuliyo qodobadii lagu xaliyey dagaalkii Bosaso,\nin uu wadatashi la furo dhamaan waxgaradka, culimada, isimada siyaasiyiinta mucaaradka ah, ururada Siyaasadeed si talo mideysan oo loo dhan yahay Puntland u yeelato, loogana maarmo xaalad hubanti la’aaneed ah.\nIn uu ku adkeysto siyaasaddiisi horey loogu bartey.\nDagaal ku qaado Madaxweyne ku-xigeenka, u isticmaalo Xildhibaanada Golaha Wakiilada dhaqaale ku bixiyo sidii xilka looga xayuubin lahaa, ama uu si kale u curyaamiyo, sida dhaqaalaha oo ka xirto, awoodana uu keligiis maroorsado, Wasiiradii uu xilka ka xayuubiyey soo celiyo, cidna aanu u joojin.\nIn uu xaaladda Bosaso sideeda u daayo, oo aanu fulin qodobadii isimadu soo saareen.\nIn aanu waxba ka qaban saameyntii xiligii uu doorashada u qalab qaadanaayey.\nIn uu damac ka galo muddo kororsi laba sano ah, si loo sii wado doorashooyinka ururada, halkaasna ku soo afmeero nidaamkii 8 Janaayo ee afar Madaxweyne lagu doortey.\nIyo in uu xilka isaga dego, cudurdaar ka bixiyo in Puntland uu ka dal-doorsadey, dhaqaalaheedi ku burburiyey doorashadii federaalka, laakiin ugu yaraan ku guuleystey Farmaajo meesha laga riixo, sidaasna Puntland ugu rajeeyo guul iyo waa cusub.\nHaddaba sida ay ku habboon tahay waa in Madaxweyne Siciid Deni qaataa qodobka kowaad, muddada yar ee u dhimana dalka ku hoggaamiyaa nabadoonimo, wixii khaldameyna uu dib u saxaa, si jiritaanka Puntland hubanti u noqdo, isagana aysan gacmihiisa ku burburin.


Alshabaab oo waxbadan kabadalay fikirkii ay aaminsanaayeen muddo kahor “Dowladda waa lala shaqeyn karaa”. – Wararka Khaatumo , Somaliland , Puntland Iyo Somalia\nHomeFaalloyinkaAlshabaab oo waxbadan kabadalay fikirkii ay aaminsanaayeen muddo kahor “Dowladda waa lala shaqeyn karaa”.\nAlshabaab oo waxbadan kabadalay fikirkii ay aaminsanaayeen muddo kahor “Dowladda waa lala shaqeyn karaa”.\nAugust 8, 2019 marqaan Faalloyinka, Soomaliya, Wararka maanta 1\nIsbadal ku Yimid Hab Fikirka Alshabab?\nAkhriso:- Shaki badan oo laga qabo qaabkii loo dilay Eng.Yariisoow iyo dhaawiciisi la dhamaystiray.\nDAAWO VIDEO:Fanaanka Axmed Rasta oo Magaaladu Ku Dhashay Si Cajiib Loogu Soodhaweeyey\nWaxaas waxa ka dambeeya,, waa ragga iyaga argagixisada Barlamaanka Federaalka u fadhiya, oo hadda la ogaadey,arrimahaay wadaan, ee ka soo horjeeda nabadeynta Somaliya, hadda waxa gashay baqdin, markii god kasta lala galay, yaan la dhegeysan hala tirtiro.


Dhageyso: Dibadbax Ka Dhan Ah Shirkii Kismaayo Oo Ka Dhacay Garbahaarey, Gedo – Goobjoog News\nDadweyne aad u badan ayaa maanta waxa ay dibadbax ballaaran ka dhigeen degmada Garbahaarey ee gobolka Gedo, waxaana ay kasoo horjeedeen shirkii shalay magaalada Kismaayo ugu soo dhammaaday madaxda dowlad goboleedyada.\nDibadbaxani waxaa soo qaban qaabiyey xubno ka kala socday ururada dhallinyarada iyo haweenka degmadaasi, iyadoo ay ka qeybgaleen Boqolaal ruux.\nAaden Cabdille Aaden oo ka mid ah Odoyaasha dhaqanka degmada Garbahaarey oo la hadlayey Goobjoog News ayaa sheegay dibad baxani ujeedadiisu ahayd sida shacabka ku dhaqan degmada Garbahaarey ay uga xun yahiin go’aannadii shalay kasoo baxay madaxda maamul goboleedyada.\n“Ma dooneyno Dowlad diid,ma dooneyno Qaran dumis,haddii xariirka dowlada aan jarno xageen aadeynaa ma kenyaa,mise Ethopia,Dowlada Soomaaliya Xariirka looma jari karo,Cidii u jartana anaga waan ka Goosaneynaa” ayuu sheegay Aadan Cabdille in dadku sidaasi ku hadaaqayeen.\nGolaha iskaashiga dowlad goboleedyada ayaa shalay ku dhowaaqay iney hakiyeen xiriirkii ay la lahaayeen dowladda federaalka Soomaaliya.


Hiran State - News: wararkii ugu danbeyey siyaasada Somaliya loolanka R/wasaraha cusub, mustaqbalka labada Shariif iyo Doorashada lagu wado iney wadanka ka dhacdo qaabka ay u dhaceyso.\nwararkii ugu danbeyey siyaasada Somaliya loolanka R/wasaraha cusub, mustaqbalka labada Shariif iyo Doorashada lagu wado iney wadanka ka dhacdo qaabka ay u dhaceyso.\nSom:-waqtiyadii hore Somalidu waxey aheyd shacab u qeybsanaa in loo taliyo in talisa maanta siyaasadii Somaliya waxey noqotay mid meelkasta iska taalo hadey noqon laheyd hogaanka sare amaba sirta wadanka waaba hadii ay maanta jirto inuuba wadanku leeyahay sir laga qarinayo aduunka intiisa kale.\nMudo 21 sano ah waxaa siyaabo kala duwan maalinba maalinta ka danbeysay loo ugaarsanayey waxgaradka, aqoonyahanada, culimaa'udiinka iyo waliba saraakiisha ciidanka. Sidoo kale waxaa dalka ka dhacay dagaalo jahli ah oo u dhaxeeyey amaba ilaa maanta u dhaxeeya qabiilada Somaliyeed qaarkood. sidoo kale waxii ka danbeyey 1994 Somaliya ma aheyn dal iskiis ay dadkiisu u heshiin karaan waxaa ku milmay wadamo dano fog ka leh wadanka kuwaasi oo iyaguna isticmaalayo muwaadiniin Somaliyeed oo halkii ay caruurtooda mustaqbalka geysan lahayeen amaba wadankii ay ka soo jeedeen loo adeegsanayo iney deb qabadsiiyaan iyagoo u xilanayo waxoogaa dhaqaalo ah.\nWadamada Somaliya ay ka tagi weysay mudadaasi aanu kor ku soo sheegnay ilaa manta maalinba maalinta ka danbeysa waxey keenaan amaba soo abaabulaan kooxo magac u yaal ah laakinse lagu dhibaateeyo shacabka iyo jiritaanka dalka. sidoo kale waxaa la aabulay hogaamiye kooxyeedyo saldhigoodu ahaa Mogdisho oo iyagu markaasi sameystay ciidamo beeleed ka yimid amaba laga soo aruuriyey hadba qabiilka uu markaasi ka soo jeedo qabqablaha iyaga hogaaminaya.\nSidoo kale waxaa wadamada dhibta ku haya Somaliya bar bar socda mashaariic ay malaayiin dolar ku helaan hay'ddo UNka hoos taga iyo kuwo NGO ahoo saldhigoodu yahaya Kenya oo dhamaantood ay noloshoodu ku xiran tahay qalalaasaha Somaliya iyagoo ka faa'ideysanaya dagaalada wadanka ka jira ayey iyaguna waxey si uu mashruucoodu u hirgalo isticmaalaan Somali ay ku sheegeen iney yahiin turjubaano kuwaasi oo ay dhac dhac siiyaan. shaqada Somalidaasi waxey tahay in ay mediyaha Somalida ku soo qoraan in wadanka mashaariic laga fuliyey iyagoo isticmaalaya hadba idaacada amaba webka ugu afka dheer ee markaasi jira xiligaasi ay doonayaan iney fikirkooda gadaan.\nIntaasi waxaa dheer Somaliya waxuu ahaa wadan hadii ay dadkoodu is dagalaan si sahlan u xalisan jiray colaadaasi iyagoo geed hoostiisa ku garami jiray dagaalku diba ha u soo cusboonaadee mudo ayaa la kala joogi jiray hayeeshee waxey talo faraha ka baxday markii maalin cad uu madaxweynaha hada talada haya Shiikh Shariif uu aduunyada ugu yeertay kooxo jihaad doon ah oo ay ku jiraan alqacida oo dhamantood denbiyo ka soo galay wadamadii ay u dhasheen. kedibna maxaa dhacay in hal maalin shacabkii loo isticmaalo qaraxyo is xig xiga iyadoo mudo cayiman ay ku naf waayeen kumanaan Somaliya ah maadama halkii mar 40 qofood ilaa 100 qofood hal goob lagu qarxinayo.\nTaariikhdu waa maguuraan madaxweyne Shariifne taariikhdaasi wey sugeysaa ama doorasho iney wadanka ka dhacdo ha diido ama ha iska dhaafo waqti yar ayaa u haray inta uu xabsi ka gali doono. sidoo kale waxaa taasi bar bar socda siyaasadaha gunimada xambaarsan ee uu ku dhaqmo gudoomiyaha baarlamaanka aduunyada hadey hal mar kuu marto oo ay mar labaad kuu marto leyskama soo taagnaado waa laga tagaa meesha si waxii siyasada kaa soo galay ee dhaqaalo ahaa aad ugu hesho meel nabad ah oo aad ku cunto, markaad eegto siyaasada gudoomiyaha baarlamaanka oo horey ugu guuleystay iney u nacamleeyaan qab qablayaashii dagaalka kuna fushada siyaasad kasta oo uu doonayo iney kaka fusho koofurta Somaliya hada wuu ka dalacay arintaasi waxuuna u gudbay inuu maamulo hogaamiyaasha maamul gobolka kaliya ee si rasmi ah ugu shaqeeya Somaliya waa Puntlane.\nMadaxweyne Faroole oo ku xirtay gudoomiyaha baarlamaanka isna lahaa waa Asharaafe ku daneyso dhawr shir oo caalami ah ayaa laga qeyb galiyey inta lagala hadley Mahiga ujeedadii laga lahaane wax yar mahane inta badan waa laga gaaray arintaasina qoraal kale ayaanu qaabkey u dhacday uga hadli doonaa mar kale.\nYaa isku heysta in la soo magacaabo R/wasaare cusub?\nR/wasaaraha maqaarsaar ka ah ee ay hada sugayaan Mahiga iyo m/weynaha Ugandha xukumadiisa waxaa loogu yeeri doonaa xukumadii Kampala waxaana hada isku heysta laba kooxood sida.\n1- Madaxweynaha jabouti, madaxweyne Shariif iyo R/wasaarahii shaqada laga ceyriyey maalintii shaleyto Famraajo waxey doonayaan inuu booskaasi buuxiyo wasiirkii hore ee qorsheynta ninka hada xilka si kumeel gaar ah u haya.\n2- Kooxda kale waa Ethiopia, Puntland lama dhihi karee Faroole. gudoomiyaha baarlamaanka iyo madaxweynaha Ugandha oo maanta kusoo biiray waxey doonayaan in xilkaasi loo magacaabo nin jooga Ethiopia oo la yiraahdo Mohamed Ali Muud.\nHadaba hadii uu yimaado R/wasaaraha ay wataan kooxda labaad madaxweyne Shariif waxuu xilkiisa ku weynayaa mudo 30 maalmood ah qorshahaasina waa gabo gabo. hadiise uu yimaado midka 1aad isaguna Farmaajo ayuuba ka sii xukun jecel yahay ma dhici doonto lamana arki doono Somaliya oo ay doorasho ka dhacdo waxana kooxda 1aad miiska u saaran sidii gudoomiyaha baarlamanka looga taqalusin lahaa si ay meel cidla ah u soo istaagaan Faroole iyo kooxdii Shariif Sakiin daacada u ahaa.\nHalkaasi waxaa ka cad walito ma jirto qaab shacabka dhiban lagu bad baadin karo loolanka hada jiro waa mid ku qotoma dano shaqsiyadeed madaxweyne ilaa gudoomiye baarlamaan. Somaliya waxaa maanta meel uga dhacay mudane baarlaman oo aan ilko uu wax ku qaniino heysan shaqadiisuna tahay markii Shariif Sakiin kuu yeero soo xaadir markii uu baarlamanka xirane meelaha maqaayadaha Mogdisho ka dhaha goormuu afhayeenkii imanayaa iyo wax la mid ah.\nYaa hor taagan iney wadanka doorasho ka dhacdo.\nWadanka iney doorasho ka dhacdo waxaa hor taagan wadamo dhawr ah oo malaayiin dolar ku qaata dagaalada ka socda dalka iyagoo leh waxaanu la dirireynaa argagixsada Soamliya halka kuwane leeyahiin waxaanu nahay nabad ilaaliyaal African ah waxana waardiyo ka nahay hogamiyaasha Somaliya.dhamaantood waxa malaayiinta dolar lagu dul sameynayo waa dhiiga shacbaka ee daadanaya iyo damiir la,aanta hogaanka maanta jira oo loo tilmaamayo sidii ay u noolaan lahaayeen iyaga iyo shacabka ay metelaan.arinta anu qoraal dheer ka soo diyaarin doono waa in hada laga shirayo qaabka ugu haboon ee shir wadatashi ah loogu qaban karo wadan aan SOmaliya aheyn iyadoo hada la kala dooranayo Ugandha amaba Kenya midkii macquulsan, halka masuuliyiinta Somaliya lagu mashquuliyey howl aan dhaafsiisneyn 4KM Mogdisho ka tirsan.\nUgu danbeyn siyaasada labada Shariif waxey ku danbeyn doontaa meel aysan dad badan qiyaasi karin waayo hooyada iyo caruurta maalin iyo habeen silaca u dhimanayo oo ay korkooda isku heystaan inta ay caruurtoodii wadanka kala baxeen xisaabtan ayaa ka danbeyn doonta. guuldarada labada Shariif ku dhici doonta oo ay ka qoomameyn doonaa waxey noqon doontaa marka ay ku fikiraan iney sii joogi doonaan iyagoo iska indha tirayo qatarta uu wadanku ku jiro iyo xiliga kumeel gaarka ah dhibaatada laga dhaxli doono oo iyaga saameyn doonto inta aanba la gaarin shacabka Somaliyeed ee dhiban, hadii ay wadanka si deg deg ah uga saari waayaan nidaamka TFGda.\nWaliba labadooda wey sii kala darnaan doonaan oo shaqsiga riyada ku jira waa madaxweynaha haduusan ogolaan iney Somaliya ka baxdo xiliga kumeel gaarka ah, halkii uu isku mashquulin lahaa in uu hal sano sii joogo.waliba madaxweyne Shariif wuu ogyahay in wadamo badan sirdoonkoodu ku sugan yahay Somaliya amaba Mogdisho oo ay xitaa qalab divice ah oo sirtooda iyo dhaqaaqooda lagula soconaa Villa Somalia dhinac laga saartay, wuuna ogyahay madaxweynuhu inuusan xakumin Somaliya oo dhan oo lagu madadaalinayo dhawr KM oo kaliya si wadanka intiisa kale ay u maamushaan dalalka ku shaqeysanayo hogaamiyaasha Somaliya.\nLa soc wararkeena danbe iyo labada Shariif iyo qaabka ay siyaasada Somaliya kaka bixi doonaan.\n· admin on June 20 2011 14:45:25 · 0 Comments · 2339 Reads ·\n14,633,860 unique visits